AZAM BAKI BEBAS TANPA SIASATAN, LEMAH PM SEMAKIN TERSERLAH

Di samping deretan kelemahan sedia ada pada Ismail Sabri Yaakob kekal terpahat menjadikannya Perdana Menteri paling gagal, malah lebih gagal berbanding pendahulunya, Mahiaddin Md Yasin, kegagalan beliau berbuat sesuatu yang meyakinkan dalam kontroversi pemilikan saham Ketua Pesuruhjaya SPRM, Azam Baki hanya menambah-terukkan lagi kedudukan dirinya di mata rakyat.
Rakyat kini ternanti-nanti apa proses siasatan seterusnya terhadap Azam Baki, meskipun sudah banyak masa berlalu.
Yang dihebohkan bahawa polis, Suruhanjaya Sekuriti dan pihak dalaman SPRM sendiri akan melakukan siasatan terhadap Azam Baki, tapi masih tidak ternampak apa-apa perkembangan pun mengenainya hingga ke hari ini.
Sebaliknya yang terserlah ialah Azam Baki masih terus bebas bercakap mempertahankan dirinya, malah sampai ke peringkat mendabik dada mengatakan hanya Agong seorang saja yang layak memecatnya.
Tak rasa diperlekeh dan dihinakah Ismail Sabri dengan kedudukannya sebagai Perdana Menteri melalui kenyataan Azam Baki itu, walhal beliau hanya seorang penjawat awam yang mengetuai SPRM?
SPRM adalah sebuah agensi kerajaan dan ia pula terletak di bawah dagu Perdana Menteri, tetapi Azam Baki nampaknya senang-senang melekehkan Ismail Sabri sebagai orang atasannya.
Malah keangkuhannya bercakap mengaitkan nama Agong di ketika dirinya perlu disiasat untuk menentukan kebersihannya adalah suatu pukulan paling malang kepada ketidakmampuan Ismail Sabri sendiri.
Puncanya tidak lain ialah kerana Ismail Sabri gagal bertindak dalam bentuk yang meyakinkan atau memperlihatkan dirinya adalah Perdana Menteri yang ada kuasa dalam kontroversi ini.
Kagagalan ini bukan saja memperlihatkan Ismail Sabri tiada kepimpinan dan kawalan kepada orang bawahannya, malah langsung tiada keberanian sebagai ketua kerajaan.
Sebagai Perdana Menteri, beliau bukan saja harus memastikan semua jentera kerajaan di bawah kepimpinannya berjalan dengan baik dan meyakinkan rakyat, bahkan seharusnya berani menanganinya jika ada masalah yang timbul, apa lagi jika memerlukan tindakan atau siasatan.
Lebih-lebih lagi jika agensi tersebut terletak di bawah dagunya sendiri, tindakannya menangani seharusnya lebih pantas lagi.
Sampai bila keadaan tidak menentu ini akan berterusan?
Tiada penubuhan badan bebas sebagaimana diharapkan rakyat, tiada arahan bercuti, lebih malang lagi, siasatan yang kononnya sedang dijalankan pun seperti tiada ketahuan dan perkembangan.
Apa nak jadi dengan negara kita ini?
Tahu-tahu Azam Baki pula yang lebih berani mendabik dada mengatakan hanya Agong seorang saja yang layak memecat atau memintanya berhenti dan ini seolah-olah Perdana Menteri bukan ketua yang ada kuasa kepadanya.
Lantaran sehingga ke hari ini Azam Baki seperti masih bebas daripada sebarang siasatan, sedangkan potensi kesalahannya adalah pelbagai dan rakyat amat berharap ada suatu penyelesaian, yang paling terkesan dan dilihat paling tidak berguna dalam hal ini tentunya ialah Perdana Menteri itu sendiri.
Satu-satunya siasatan yang ternampak berjalan setakat ini hanyalah oleh Jawatankuasa Pilihan Khas Parlimen yang telah mengeluarkan sapina terhadap Azam Baki untuk hadir mengadap mereka pada 19 Januari ini.
Tetapi, jawatankuasa ini terhad peranannya dan hanya boleh menyoal saja tanpa kuasa undang-undang yang dimilikinya, bahkan tidak juga terletak di bawah ketiak Perdana Menteri.
Jika negara ini mempunyai Perdana Menteri yang berwibawa, ada kawalan dan keberanian, ketidaktentuan dan keadaan negara seperti tiada kerajaan dan tiada Perdana Menteri dalam kes Azam Baki ini pasti tidak berlaku.
– ShahbudinHusin 13/01/2022.

4.3

4

votes
Article Rating
Kongsikan artikel ini


PAK DIN REFORMASI DARI SUDUT RAKAN BERLAINAN PARTI

Walaupun arwah merupakan pengikut setia kepada kepimpinan Parti Keadilan Rakyat (PKR), namun Pak Din sentiasa boleh meluangkan masa berkawan dengan sesiapa sahaja , tidak kira daripada parti mana dan sama-sama menghormati perjuangan masing masing.
Allahyarham sendiri bercerita pada saya dia ada lah ahli PAS zaman Ustaz Fadzil Noor dan bukan PAS sekarang dan dia juga bukan ahli PKR tapi dia ada lah sahabat setia perjuangan Anwar Ibrahim yaitu sebagai Reformist tulen.
Itu sebabnya Pak Din tidak pernah dianggap sebagai seorang musuh oleh rakan-rakan yang menyokong parti lain.
Bahkan kehadiran beliau semasa berborak atau mengeteh sesama kami telah memeriahkan lagi perbincangan antara kami semua.
Pandangan beliau adalah praktikal dan beliau ialah seorang yang “membuat kerja” dan bukan hanya pandai bercakap sahaja. Beliau dihormati oleh musuh dan disayangi oleh kawan.
Apa yang menarik tentang perwatakan Pak Din ini ialah, dia tidak pernah mengharapkan sesuatu balasan apabila memberikan bantuan.
Pak Din akan membantu seberapa yang terdaya dan memberikan tidak kurang dari 100% apabila menghulurkan bantuan.
Saya akan rindu akan senyumannya, akan kemunculannya yang selalunya secara tiba-tiba dan akan keikhlasannya sebagai seorang kawan.
Semoga roh Pak Din ditempatkan di kalangan mereka yang beriman dan semoga tenang dan aman di sana. Al Fatihah.
Nukilan dari Sahabat lama Pak Din Reformasi
Shahbudin Embun
Penganalisis Politik dan Pengerusi Biro Politik MPM
13/1/2022
9.30 am
101 Jalan Putera PWTC.

5

3

votes
Article Rating
Kongsikan artikel ini


ANNUAR MUSA SYOK SENDIRI, ISMAIL SABRI ‘POSTER BOY’ UMPAMA UMNO BUNUH DIRI

Membaca coretan Annuar Musa berhubung keputusan mesyuarat MT UMNO malam semalam pastinya membuat ramai yang senyum sendirian.
Beliau nampaknya lebih syok sendiri membuat kesimpulan berkenaan keputusan mesyuarat MT itu, khususnya berkaitan kedudukan Ismail Sabri Yaakob sebagai calon Perdana Menteri, bakal “poster boy” dalam kempen PRU15 akan datang, isyarat bahawa pemilihan UMNO diadakan lebih dulu sebelum PRU dan Ismail Sabri akan dikekalkan sehingga habis penggal.
Jika dilihat kenyataan media oleh Setiausaha Agung UMNO, Ahmad Maslan, langsung tidak disebut semua perkara itu dan apa yang dinyatakan hanyalah sokongan UMNO sekarang kepada Ismail Sabri saja.
Bagaimana sokongan akan datang atau dua tiga bulan akan datang, boleh jadi ia berubah lagi.
Annuar sebenarnya bukan ahli MT, tidak hadir dan tidak mengetahui secara detail butir perbincangan dalam mesyuarat berkenaan.
Lantaran itu, coretannya yang membuat rumusan dan kesimpulan seolah-olah UMNO akan meletakkan Ismail Sabri sebagai calon Perdana Menteri dan “poster boy” bagi BN, tentu saja amat menggelikan hati.
Zahid Hamidi pun barangkali ketawa saja membacanya.
Terlihat bahawa yang ditulisnya itu lebih merupakan gambaran peribadi keinginan isi hatinya dan kelompok kluster menteri yang berada dalam kerajaan semata-mata.
Sekaligus, ia juga menggambarkan keinginan mereka agar Zahid Hamidi, Najib Razak, kepimpinan UMNO sekarang dan kluster mahkamah mesti dinyahkan lebih dulu daripada hireaki kepimpinan parti sebelum PRU15 diadakan.
Semua itu tidak lebih syok sendiri Annuar kerana kita semua tahu Zahid Hamidi dan Najib tidak mungkin akan membiarkan pemilihan UMNO diadakan terlebih dahulu sebelum tibanya tarikh PRU15.
Zahid Hamidi, Najib dan Mohamad Hasan pastinya mahu PRU15 diadakan lebih dahulu sebelum pemilihan UMNO supaya mereka ada kuasa menentukan calon pilihanraya dan mengenepikan mana-mana pemimpin yang tidak sebulu serta menentang mereka daripada bertanding dalam PRU15.
Dengan kes mahkamah dan tiada jawatan dalam kerajaan, jika Zahid Hamidi dan kepimpinan UMNO yang ada sekarang setuju pemilihan UMNO diadakan lebih dulu sebelum PRU15, ia lebih bererti seperti mereka bertindak bunuh diri dalam karier politik masing-masing.
Tidak itu saja, laluan ke penjara untuk mereka pun akan lebih terbuka selepas itu.
Berubahnya kepimpinan UMNO sebelum PRU15 juga akan menjadikan potensi lebih terbuka untuk parti itu membatalkan keputusan PAU2020 yang menolak untuk kerjasama dengan Bersatu.
Jika Ismail Sabri jadi Presiden UMNO, ditambah dengan Annuar, Shahidan dan lain-lain pemimpin kluster kabinet UMNO ada dalam hireaki kepimpinan parti, sudah pastilah, bukan saja hubungan dengan Bersatu akan terjalin semula dengan lehih akrab, malah akan dibuka sama ruang untuk berkongsi-kongsi kerusi dalam pilihanraya.
Adakah Zahid Hamidi dan kepimpinan UMNO tidak sedar perkara itu?
Jawabnya sudah tentu mereka amat sedar mengenainya dan tidak mungkin sedia untuk membenarkannya berlaku.
Sebab itu, dalam hal ini Annuar jangan terlalu syok sendiri serta klimaks terlalu awal daripada yang sepatutnya dengan pandai-pandai membuat rumusan sendiri.
Banyak lagi mesyuarat MT akan berlaku selepas ini dan macam-macam keputusan boleh berubah dengannya.
Pokoknya, lalian masih berliku bagi Ismail Sabri, jangan terlalu meletakkan harapan tinggi beliau akan diletakkan sebagai calon Perdana Menteri dan “poster boy” UMNO serta BN dalam PRU15 akan datang.
Tambahan lagi, dengan longgokan kelemahan dan kegagalan Ismail Sabri yang kian menimbun tinggi hari demi hari, meletakkan beliau sebagai calon Perdana Menteri dan “poster boy” boleh juga merupakan suatu tindakan bunuh diri bagi UMNO dan BN.
Dengan segala macam kelemahan, kegagalan dan ketidakmampuannya yang begitu terserlah, kalau sebahagian besar ahli UMNO pun tidak yakin dengannya, bagaimanakah rakyat biasa mahu berketuakannya lagi memimpin negara ini?
Ismail Sabri adalah Perdana Menteri paling gagal, paling lemah dan paling buruk dalam sejarah UMNO serta juga sejarah negara, maka tiada ruang sebenarnya untuk disandarkan harapan kemenangan kepadanya.
Kalau Zahid Hamidi setuju pemilihan UMNO diadakan lebih dahulu sebelum PRU15 adalah tindakan bunuh diri baginya, meletakkan Ismail Sabri sebagai calon Perdana Menteri dan “poster boy” juga tindakan bunuh diri bagi UMNO dalam PRU15 nanti.
– ShahbudinHusin 14/01/2022.

5

3

votes
Article Rating
Kongsikan artikel ini


PERINGATAN UNTUK AZAM BAKI, JANGAN LUPA HADIR 19 JANUARI INI

Ketua Peseruhjaya Suruhanjaya Pencegahan Rasuah (SPRM), Azam Baki boleh dipenjarakan kerana menghina Parlimen sekiranya beliau ingkar sapina Parlimen untuk hadir memberikan keterangan kepada Jawatankuasa Pilihan Khas (JPK) mengenai Agensi di bawah Jabatan Perdana Menteri pada 19 Januari ini untuk membersihkan pertuduhan konflik kepentingan yang dihadapinya.
Azam tersilap apabila beliau mengatakan yang beliau hanya bertanggungjawab kepada Lembaga Penasihat Pencegahan Rasuah (LPPR) SPRM sedangkan beliau juga bertanggungjawab untuk kekal telus dan jujur kepada Parlimen dan rakyat Malaysia.
Azam tidak sepatutnya cuba menguji kuasa Parlimen untuk menghukumnya atas penghinaan kepada Parlimen sekiranya beliau mengingkari sapina JPK mengenai Agensi di bawah Jabatan Perdana Menteri pada hari Rabu hadapan.
Akta Majlis Parlimen (Keistimewaan dan Kuasa) 1952 dengan jelas memperuntukan yang Parlimen boleh menghukum Azam atas kesalahan menghina Parlimen sekiranya beliau ingkar dengan arahan hadir di hadapan JPK Agensi di bawah Jabatan Perdana Menteri.
Perdana Menteri, Ismail Sabri, telah mengatakan yang SPRM telah memulakan siasatan mereka ke atas kes Azam, tetapi, masih terdapat persoalan besar mengenai siapa di dalam SPRM yang akan mengetuai siasatan ini.
Mengapakah SPRM berahsia mengenai maklumat ini?
Saya telah katakan yang keseluruhan kontroversi mengenai Azam ini boleh diselesaikan sekiranya Azam sendiri hadir secara sukarela di hadapan Jawatankuasa Pilihan Khas Parlimen mengenai Agensi di bawah Jabatan Perdana Menteri untuk membersihkan namanya daripada sebarang pertuduhan mengenai konflik kepentingan.
Mengapa beliau tidak bersedia untuk berbuat demikian?
LIM KIT SIANG
Ahli Parlimen Iskandar Puteri, Johor.

5

1

vote
Article Rating
Kongsikan artikel ini


PRN JOHOR UNTUK LUMPUHKAN PENGARUH ISMAIL SABRI, MUSLIHAT PAKSA PRU15 SEBELUM PEMILIHAN UMNO

Menjadi perbualan hangat di seluruh negara bahawa PRN Johor akan diadakan dalam waktu terdekat ini, mungkin dalam tempoh hanya sebulan dua akan datang saja lagi.
Dua faktor dilaporkan sebagai sebab mengapa UMNO mahu menyegerakan PRN di Johor dan tidak menunggu ia diadakan bersekali dengan PRU15 yang entah bila tarikhnya.
Pertama, berikutan kematian Adun Kempas mewakili Bersatu, Osman Sapian baru-baru ini, kerajaan negeri pimpinan Hasni Mohamed kini hanya tinggal satu majoriti di Dewan Undangan Negeri atau DUN Johor.
Kedudukan tersebut, selain meletakkan kerajaan negeri tidak stabil, ia juga menyebabkannya sukar menggubal sesuatu dasar yang jelas.
Untuk itu, berdasarkan prestasi di PRN Melaka, UMNO dan BN yakin mereka mampu sekali lagi mengulangi pencapaian cemerlang itu, sekaligus membentuk sebuah kerajaan yang kukuh di Johor.
Maka, itulah sebabnya dikatakan keperlukan menyegerakan PRN Johor tidak dapat dielakkan lagi.
Sebab kedua mengapa PRN Johor mahu disegerakan ialah kerana UMNO yang menunjangi kerajaan negeri sekarang mahu berkuasa sendiri secara penuh atas nama BN semata-mata.
Dalam kerajaan negeri yang ada sekarang, UMNO masih berkongsi kuasa dengan Bersatu.
Tentunya kerana berasakan diri mereka sudah cukup kuat, secara jelasnya PRN itu adalah tiket untuk menyingkir dan mengenepikan Bersatu daripada kerajaan negeri.
Lalu, tercetuslah ungkapan bahawa PRN diperlukan segera untuk menghentikan gangguan pengkhianat daripada Bersatu.
Yang sahih sebenarnya, persekongkolan UMNO dan Bersatu membentuk kerajaan negeri sebelum inilah yang menjadikan kedua-duanya adalah pengkhianat – satu pihak khianat kepada rakyat dan satu pihak lain khianat kepada PH yang sebenarnya adalah pemilik mandat.
Sekilas lalu, itulah dua sebab mengapa UMNO begitu inginkan PRN segera diadakan di Johor, tambahan lagi BN masih mahu menumpang aura kemenangan di Melaka yang baru saja dicapainya.
Menariknya, jika PRN Melaka diadakan sebab ada Adunnya beralih arah dan menjatuhkan kerajaan sendiri, di Johor pula, jika berlaku PRN, ia adalah disebabkan kerajaan negeri sendiri menjatuhkan kerajaannya sendiri kerana tidak selesa dengan rakan sendiri yang ada dalam kerajaan negeri.
Tetapi, jika diteliti dengan mendalam, ditambah dengan tempoh akhir yang dibenarkan oleh RoS atau Pendaftar Pertubuhan untuk UMNO mengadakan pemilihannya iaitu sebelum 29 Disember 2022 serta keinginan utama pimpinannya mahu PRU15 diadakan lebih dulu sebelum pemilihan parti, PRN Johor ini harus diakui merupakan sebahagian daripada agenda ke arah itu.
Agenda UMNO melalui PRN Johor ini bukan setakat untuk menyingkirkan Bersatu daripada kerajaan negeri dan melemahkannya dalam PRU15 akan datang, malah dalam masa yang sama juga untuk mengekang dan melumpuhkan pengaruh kuasa Ismail Sabri Yaakob sebagai Perdana Menteri.
Sekarang UMNO sudah menang bergaya di Melaka dan jika kemenangan bergaya juga dicapai di Johor, Zahid Hamidi, Mohamad Hasan, Najib Razak dan pimpinannya yang lain pasti akan mendabik dada mengatakan sokongan rakyat telah kembali diperolehi dan untuk itu, PRU15 mesti disegerakan.
Ismail Sabri yang merupakan calon Perdana Menteri pilihan Mahiaddin dan diketahui umum lebih condong kepada bekerjsama dengan Bersatu dan PN untuk mendepani PRU15, jika setelah UMNO menang bergaya di Johor nanti, dengan sendirinya akan hilang sebahagian kekuatannya untuk melewatkan lagi tarikh pembubaran Parlimen.
Kekuatan UMNO dalam kemenangan itu akan lebih dilihat kerana pengaruh Zahid Hamidi, Mohamad Hasan, Najib, Hasni sebagai Menteri Besar Johor dan lain-lain pemimpin yang sealiran pemikiran mahu menolak Bersatu.
Lebih parah lagi hilangnya pengaruh Ismail Sabri itu nanti jika selepas menang di PRN Johor, negeri Perak yang diterajui oleh penyokong kuat Zahid Hamidi sebagai Menteri Besar iaitu Sharani Mohamad turut mengambil langkah yang sama menyegerakan PRN juga.
Akhirnya, dengan satu demi satu negeri mengadakan PRN dan UMNO mampu mencipta kemenangan, Ismail Sabri tidak mungkin dapat bertahan lagi daripada desakan pimpinan utama partinya sendiri agar mengadakan PRU15 sebelum pemilihan UMNO.
Dengan beberapa negeri sudah diadakan PRN dan dikuasai UMNO, peluang BN memenangi PRU15 memang nampak lebih cerah dan terbuka, cuma peluang Ismail Sabri saja akan makin tertutup untuk menjadi calon Perdana Menteri dan “poster boy” sebagaimana impian Annuar Musa dan pemimpin kluster kabinet lain yang tiada jawatan dalam hieraki parti.
Keperluan mendesak PRU15 sebelum pemilihan UMNO adalah petunjuk utama sama ada Zahid Hamidi mampu bertahan lagi dengan jawatannya atau tidak dalam pemilihan UMNO selepas itu nanti.
– ShahbudinHusin 15/01/2022.

3.7

9

votes
Article Rating
Kongsikan artikel ini


PM YANG GAGAL LEBIH BAHAYA DARIPADA PM ADA SKANDAL….

Ada dua kategori pemimpin atau Perdana Menteri yang perlu, bahkan wajib untuk dijatuhkan.
Kategori pertama, Perdana Menteri yang terkait dengan skandal dan kategori kedua, Perdana Menteri yang gagal.
Contoh Perdana Menteri yang gagal yang telah dijatuhkan daripada kekuasaannya ialah Tun Abdullah Ahmad Badawi dan Mahiaddin Md Yassin.
Perdana Menteri terkait skandal yang telah dijatuhkan pula ialah Najib Razak.
Dalam kedua-dua kategori itu, ramai yang melihat Perdana Menteri terkait skandal lebih wajar untuk dijatuhkan berbanding Perdana Menteri yang gagal.
Ini kerana melalui skandal yang terkait dengannya, asas untuk menjatuhkannya lebih mudah dilihat, diperkatakan dan diyakinkan kepada orangramai.
Tambahan lagi, jika skandal yang dilakukan itu berskala besar seperti 1MDB yang terkait dengan Najib sehingga nama negara jadi “popular” di seluruh dunia.
Bagi Perdana Menteri yang gagal, walaupun pemahaman gagal itu sendiri agak abstrak dan rencam serta lain orang mungkin lain pemahamannya, mereka juga sebenarnya perlu dijatuhkan, malah dalam keadaan-keadaan tertentu, keperluan menjatuhkan itu menjadi lebih wajib lagi.
Dalam keadaan tertentu juga, Perdana Menteri yang gagal lebih bahaya dan jauh lebih tidak berguna kepada rakyat serta negara.
Bahkan, Perdana Menteri yang terkait skandal, tetapi mengurus negara dengan baik adalah lebih baik berbanding Perdana Menteri yang gagal, walau tidak dikaitkan dengan sebarang skandal.
Perdana Menteri yang gagal, selain difahami tidak membawa kemajuan kepada rakyat, walau tidak terkait dengan skandal, mereka lebih mungkin mencambahkan lebih banyak skandal di peringkat bawahannya seperti di kalangan menteri, kementerian dan jabatan yang mana mereka itu sentiasa menyokong dan membodek kegagalannya itu.
Oleh kerana kegagalannya terus dipertahankan dan disokong, Perdana Menteri berkenaan hanya mampu berdiam diri terhadap apa dan banyak mana sekali pun skandal yang berlaku di peringkat bawahannya.
Akhirnya, skandal kecil dan banyak itu akan menjadi lebih besar dan merosakkan negara, serta mungkin juga lebih besar daripada jika dia sendiri yang melakukan skandal tersebut.
Dalam hal ini, Perdana Menteri sekarang, Ismail Sabri Yaakob berada di kategori mana?
Sebagaimana kita semua tahu, sedar dan amat maklum bahawa sejak Ismail Sabri memegang jawatan Perdana Menteri, negara ini seolah-olah tidak ada Perdana Menteri, tanpa keraguan lagi beliau sebetulnya lebih gagal jika dibandingkan dengan Tun Abdullah atau Mahiaddin.
Selain lambat bertindak dan bersuara seperti dalam isu banjir dan pemilikan saham melibatkan Ketua Pesuruhjaya SPRM, Azam Baki misalnya, Ismail Sabri juga tidak bersuara langsung dalam isu-isu lain seperti Kertas Pandora, perangai menteri-menterinya yang merimaskan rakyat dan sebagainya.
Kepimpinan beliau dalam membawa negara ke arah hala tuju yang betul dalam pelbagai aspek juga sama sekali tidak kelihatan.
Lantaran gagal bersuara dan menunjukkan kepimpinan yang meyakinkan itu, Ismail Sabri bukan saja gagal, malah boleh dikategorikan sebagai gagal teruk.
Memang Ismail Sabri belum ada apa-apa skandal, tetapi kegagalannya teruknya sebagai Perdana Menteri bukanlah rahsia lagi di mana semua orang sudah bercakap mengenainya, termasuk budak-budak sekolah juga.
Sebelum negara jadi lebih rosak dan mungkin diikuti lebih banyak skandal bercambah di peringkat bawahannya yang diakibatkan kepimpinannya yang gagal itu, menjatuh, menumbang atau menukar beliau adalah pilihan yang tidak harus dikompromi, sementara menjatuhkan Perdana Menteri terkait skandal kekal merupakan kewajipan yang tak berubah, jika rakyat Malaysia mahu kehidupan masa depan yang lebih baik lagi.
– ShahbudinHusin 16/01/2022.

4

8

votes
Article Rating
Kongsikan artikel ini


NAJIB SANGGAH MAHIADDIN

Saya terbaca laporan semalam di mana PM8 cuba memberi justifikasi bagi melaksanakan darurat dan cuba mempertahankan rekod pengendalian Covid semasa dia PM.
Saya ingin memberi beberapa fakta:
1. Malaysia adalah satu-satunya negara dalam dunia yang gantungkan parlimen dengan alasan melawan Covid. Cuba sebut satu negara yang berbuat demikian. Negara kita dalam darurat dan parlimen digantung hampir sepanjang tempoh dia PM pada tahun 2021 lepas iaitu dari 1 Jan sehingga dia henti pada 20 Ogos 2021.
2. Akibat langkah-langkah separuh masak di mana kilang-kilang dan tapak pembinaan dibenarkan beroperasi tetapi perniagaan kecil dan Rakyat biasa dikurung, tempoh lockdown Malaysia adalah paling lama di dunia.
Akibat PKP 2.0 (13 Jan- 5 Mac) dan PKP3.0/Total lockdown/PPN (12 Mei-20 Ogos), Rakyat telah dikurung selama 153 hari daripada 232 hari pada tahun 2021 sehingga dia henti sebagai PM.
3. Biarpun dikurung begitu lama, rekod kes Covid dan kematian Covid kita adalah paling teruk di ASEAN dan antara paling parah di dunia pada tempoh tersebut.
Dalam tempoh itu, kenaikan kes Covid bagi setiap 1 juta penduduk adalah berikut:
– Malaysia: 42,715
– Indonesia: 13,590
– Filipina: 10,074
– Thailand: 14,194
– Singapura: 1,431
Bagi kenaikan kematian Covid bagi setiap 1 juta penduduk pula:
– Malaysia: 404 (789 jika ambil kira tunggakan yang disorok)
– Indonesia: 368
– Filipina: 197
– Thailand: 125
– Singapura: 3
Lebih mengejutkan ialah selepas dia henti sebagai PM, negara diberitahu bahawa terdapat banyak kematian Covid yang tertunggak dan tidak dilaporkan.
“6 Sept 2021: Kematian tertunggak Covid-19 selesai tiga minggu lagi”
Kematian tertunggak Covid-19 selesai tiga minggu lagi
Akibat “back-log tersebut”, jumlah kumulatif kematian Covid bagi setiap 1 juta penduduk hampir lonjak berganda dari 418 nyawa pada 20 Ogos ke 789 nyawa pada akhir bulan September.
Dalam tempoh tersebut itu juga, kadar kes Covid dan kematian Covid setiap hari kita adalah antara paling tinggi dalam dunia.
“29 July 2021: Malaysia’s daily new Covid cases per million people is now one of the highest globally”
https://www.cnbc.com/2021/07/30/covid-malaysia-daily-cases-per-million-people-among-highest-globally.html
4. Biarpun PM8 mengaku telah berbelanja RM600 bilion, keadaan negara kita di bawah #kerajaangagal menjadi semakin parah sehingga membawa kepada YDPA dan Raja-Raja Melayu untuk mengeluarkan titah bersama agar kerajaan tamatkan darurat dan menggunakan pendekatan baharu untuk melawan Covid dan menjaga ekonomi negara.
“Raja-Raja Melayu sependapat, tiada keperluan untuk meletakkan negara di bawah pemerintahan darurat selepas 1 Ogos depan.
Kaedah menangani wabak COVID-19 hendaklah bersifat inklusif, melibatkan pelbagai pihak berkepentingan dalam semangat yang sedia mendengar, sedia mempelajari, sedia melakukan pengubahsuaian, penambahbaikan dan penerokaan baru hingga berjaya meyakinkan dan mendapat kerjasama penuh rakyat pelbagai peringkat,” katanya.
“16 Jun 2021: Raja-Raja Melayu sependapat darurat perlu ditamatkan 1 Ogos”
https://www.bharian.com.my/berita/nasional/2021/06/828638/raja-raja-melayu-sependapat-darurat-perlu-ditamatkan-1-ogos
Sebab itu, kebanyakan Rakyat berpendapat bahawa darurat dan lockdown PM8 bukan untuk melawan Covid atau membantu Rakyat tetapi bagi menghalang dia ditumbang agar kerajaan PN masa itu boleh kekal berkuasa.
Kebanyakkan komen-komen bagi artikel semalam juga berbunyi demikian: https://www.facebook.com/Malaysiakini/posts/10158603312885906
Sumber – https://www.facebook.com/1406945816/posts/10228808083772714/?d=n
NAJIB RAZAK
Bekas Perdana Menteri.

3.7

3

votes
Article Rating
Kongsikan artikel ini


PAS DAN PERPECAHAN DALAMAN YANG TERSEMBUNYI

1. Kenyataan SUA PAS, Datuk Takiyuddin Hassan bahawa tindakan pemecatan Khairudin Aman Razali @ Khairuddin Takiri semata mata sebab disiplin adalah tidak tepat tetapi sebaliknya ia berpunca dari perpecahan politik dalaman.
2. Khairuddin pernah melanggar SOP ketika menjadi Menteri sebelum ini apabila tidak kuarantin setelah pulang dari Istanbul tetapi PAS tidak komen sepatah pun dan ada pihak yg cuba membela insiden tersebut walaupun ini insiden menjadi tumpuan negara dan juga media antarabangsa. Imej Pas juga turut tercalar kerana tindakan itu. Jika benar PAS meletak disiplin didepan, ketika itu lagi Khairuddin dipecat.
3. Kalau disiplin juga menjadi pertimbangan utama PAS kenapa isu rasuah berleluasa dan masalah besar SPRM tidak pernah disentuh PAS? Adakah kepentingan tertentu perlu dijaga ?
4. Bukankah sebagai sebuah parti pemerintah kerajaan hari ini, PAS juga perlu ambil berat isu disipilin membendung rasuah juga?
5. Di Terengganu, begitu banyak poster di gantung untuk JAUHI ZINA tetapi kenapa tidak pernah kelihatan poster “JAUHI RASUAH” yang juga masalah amat besar?
6. PAS bercakap tentang disiplin secara “terpilih” dan bukan menyeluruh secara serius.
7. Tetapi kerana perbezaan politik dalaman PAS Khairuddin Takiri telah digugurkan dari AJK PAS Pusat kerana menyatakan sesuatu yg berbeza dari pandangan pimpinan utama PAS.
8. Ini jelas menunjukkan budaya wala’ yang tebal wujud dan dikuatkuasakan dalam PAS. Pandangan dan pendapat berbeza tidak digalakkan malahan dikawal dengan ketat.
9. Semasa (bekas) ahli PAS yg kini bersama AMANAH hari ini memberi pandangan berbeza sedikit mereka dilabel puak liberal, pro LBGT dan Anwarinas.
10. Kemudiannya berlaku gerakan besar besaran secara cai untuk menyingkir mereka di muktamar 2015.
11. Bertentangan dengan sunnah Rasulullah saw, perbezaan pendapat bukan suatu yang diraikan dalam PAS, malahan dibendung dan dihukum.
12. Kerana itu istilah wala’ sangat sinonim dengan PAS dan tidak dalam parti parti lain.
13. Sedang wujud hari ini beberapa kumpulan dalam PAS yang berbeza pendapat dan PAS menghadapi bibik perpecahan dalaman yang sukar dibaiki kerana dengan konsep wala’ dalam PAS hari ini, perbezaan pendapat dan kompromi tidak diamalkan dengan sihat.
14. Saya sendiri mengalami kejutan semasa masih menjadi ahli PAS dan Ahli Parlimen Kuala Terengganu apabila saya menulis rencana tentang jasa dan ketokohan almarhum Tuan Guru Nik Aziz seminggu selepas Tok Guru meninggal.
15. Saya dipanggil oleh ketua kawasan Pas Kuala Terengganu di rumah seorang AJK kawasan selepas solat Jumaat dan “di soal” kenapa saya menulis artikel tersebut tentang jasa dan pendekatan almarhum Tuan Guru Nik Aziz yang semua orang tahu begitu lembut dan bijaksana penuh berhemah.
16. Pendekatan almarhum Tuan Guru Nik Aziz tidak lagi menjadi “cara” atau budaya PAS dan hanya cara pimpinan sekarang sahaja boleh dipakai .
17. Inilah buktinya perbezaan pendapat tidak diraikan atau diterima dalam PAS hari ini.
18. Isu “disiplin” disebut oleh SUA PAS sebenarnya adalah kerana pihak lain memilih untuk memiliki pandangan berbeza. Sedangkan wala’ adalah satu satunya cara yang dibenarkan dalam PAS hari ini.
19. Bukan hanya pimpinan tinggi seperti Khairuddin Takiri menjadi mangsa, ahli ahli dibawah juga terpaksa “menelan” apa saja budaya tidak sihat PAS hari ini dan mereka tidak berani bersuara.
20. Ramai ahli dan penyokong PAS hari ini amat kecewa dengan perubahan besar sikap serta budaya “Tuan Besar” pimpinan atasan PAS hari ini tetapi mereka terpaksa menelan pahitnya dengan tangisan di belakang tabir.
21. Perpecahan dalaman PAS memang berlaku dengan cara tersembunyi hari ini.
RAJA KAMARUL BAHRIN SHAH
Pengerusi AMANAH Terengganu
17 Januari 2022.

5

1

vote
Article Rating
Kongsikan artikel ini


“AKTA SC SEPERTI HARIMAU TIDAK BERTARING”

Suruhanjaya Sekuriti Malaysia (SC) tidak dapat memastikan secara muktamad Ketua Pesuruhjaya SPRM Azam Baki telah melakukan pelanggaran di bawah seksyen 25(4) Akta Perindustrian Sekuriti (Depositori Pusat) 1991 (SICDA) selepas memulakan siasatan pada 6 Januari 2022.
Bagaimanakah SC boleh melaksanakan kewajipan berkanunnya jika SC tidak dapat mengesahkan bahawa Azam telah melanggar Seksyen 25(4) Akta Perindustrian Sekuriti (Depositori Pusat) 1991 (SICDA) sedangkan Azam secara jelas dan terbuka mengakui bahawa dia telah membenarkan adiknya menjalankan dagangan saham secara proksi?
Dalam kenyataan mereka hari ini, SC tidak mendedahkan sama ada adik Azam mempunyai akaun dagangan saham pada masa yang sama, dan jika ada, terdapat keperluan untuk dagangan saham secara proksi serta sumber dana untuk pembelian itu.
Melainkan SC boleh bertindak terhadap Azam, Seksyen 25(4) SICDA kini menjadi seperti harimau tidak bertaring dan tidak berguna lagi.
Kesan kepada pasaran modal Malaysia bukan setakat kehilangan keyakinan pelabur tetapi juga meletakkan SC serta penubuhannya dalam kedudukan yang meragukan, sama ada SC mampu melaksanakan tugas undang-undangnya tanpa rasa takut atau pilih kasih.
LIM GUAN ENG
Setiausaha Agung DAP.

5

3

votes
Article Rating
Kongsikan artikel ini


AZAM BAKI TERLEPAS PELUANG KEEMASAN BERSIHKAN DIRINYA

Sejak awal lagi, sebagaimana kita semua sedia maklum, Ketua Pesuruhjaya SPRM, Azam Baki memang sentiasa mempertahankan dirinya tidak melakukan apa-apa kesalahan dalam kontroversi saham yang dikaitkan dengannya.
Beliau bukan saja telah memulakan tindakan undang-undang terhadap seorang pemberi maklumat, malah pernah mengatakan memiliki semua dokumen untuk mengesahkan dirinya tidak bersalah itu.
Beliau juga menolak untuk mengambil cuti sementara siasatan dijalankan terhadapnya.
“Saya ada semua dokumen, saya akan lawan,” katanya dipetik sebagai berkata.
Oleh itu, keenganan Azam untuk hadir apabila dipanggil memberi penjelasan kepada Jawatankuasa Parlimen Rabu ini adalah suatu tindakan menghairankan dan bertentangan dengan apa yang disebutnya itu.
Menggunakan alasan undang-undang dan sub judice sebagai faktor keengganannya hadir itu, malah sama sekali tidak mampu membersihkan dirinya pada tanggapan umum daripada kesalahan yang dikaitkan dengannya.
Berikutan keengganannya hadir itu, Jawatankuasa Parlimen sendiri menangguhkan mesyuaratnya pada Rabu ini untuk mereka mendapatkan nasihat perundangan terlebih dahulu berkenaan isu yang dibangkitkan oleh Azam.
Isunya, kenapa Azam menolak untuk hadir berdepan dengan Jawatankuasa Parlimen?
Sepatutnya beliau menggunakan peluang memberi penjelasan kepada Jawatankuasa Parlimen itu untuk membersihkan dirinya dan menjawab segala soalan yang ditanya dengan penuh keyakinan.
Daripada sudut positif, Azam seharusnya melihat panggilan hadir oleh Jawatankuasa Parlimen itu sebagai peluang keemasan untuknya mengesahkan dirinya memang betul-betul tidak melakukan apa-apa kesalahan dalam kontroversi saham itu.
Sekurang-kurangnya juga dengan tindakan demikian dapat sama memperlihatkan kepada umum bahawa dirinya sendiri tidak takut berdepan kebenaran.
Tetapi, belum apa-apa lagi Azam nampaknya sudah seperti ada ketakutan dalam dirinya.
Kenapa mesti takut jika tidak salah?
Bukankah pepatah Zimbabwe ada menyebut – berani kerana benar, takut kerana salah?
– ShahbudinHusin 18/01/2021.

4

6

votes
Article Rating
Kongsikan artikel ini


AZAM BAKI ATAU SC YANG BOHONG?

Sebagai memperjelaskan lagi keputusannya yang dipertikai ramai, Surujanjaya Sekuriti atau SC berkata, tiada bukti konklusif ditemui perdagangan proksi telah dilakukan oleh Ketua Pesuruhjaya SPRM, Azam Baki dalam urusan pembelian saham melibatkan akaunnya.
Dalam satu kenyataan petang ini, SC menjelaskan, Azam mempunyai “kawalan” ke atas akaun dagangannya sendiri.
“SC ingin menjelaskan bahawa bukti bebas yang dikumpul semasa siasatan ke atas akaun dagangan Azam menunjukkan bahawa beliau adalah pemegang akaun yang dinamakan dan mempunyai kawalan ke atas akaun dagangan tersebut.
“Azam mengendalikan akaun yang dibukanya, kerana dia telah memberi arahan untuk membeli, menjual dan memindahkan sekuriti daripada akaun tersebut.
“Oleh itu, SC membuat keputusan bahawa tiada pelanggaran Seksyen 25(4) Akta Perindustrian Sekuriti (Depositori Pusat) 1991 (SICDA),” tambah kenyataan media pengawal selia pasaran modal itu lagi.
Tetapi, tentunya kita masih belum lupa bahawa dalam penjelasannya sebelum ini, Azam sendiri yang mengaku akaunnya telah digunakan oleh adiknya, Nasir Baki.
Pengakuan seumpama itu turut diberikannya kepada Lembaga Penasihat Pencegahan Rasuah (LPPR) SPRM yang dipengerusikan oleh Abu Zahar Ujang.
Malah, Azam juga berkata, oleh kerana saham-saham itu kepunyaan adiknya dan namanya sekadar digunakan saja, kesemuanya sudah dipindahkan kepada adiknya itu.
Dalam erti kata, saham itu sama sekali bukan milik Azam, tetapi milik adiknya.
Namun, bagaimana penemuan SC boleh mengesahkan Azam mempunyai kawalan ke atas akaun dagangannya sendiri, sedangkan Azam juga mengaku akaunnya diguna oleh adiknya?
Kalau benar Azam sendiri mengawal akaunnya, bagaimana dia boleh berkata, adiknya telah menggunakan akaunnya itu?
Siapa yang berbohong?
Azam atau SC?
Atau kedua-duanya sama-sama telah berbohong, cuma dalam keadaan yang berlainan? –
ShahbudinHusin 19/01/2021.

5

3

votes
Article Rating
Kongsikan artikel ini


HANYA ADA SATU JAWAPAN JIKA KITA MAHU KES AZAM BAKI BENAR2 DIADILI

Pelbagai pihak terus bersuara dan meluahkan rasa tidak puas hati di sebalik keputusan siasatan Suruhanjaya Sekuriti atau SC yang tidak menemui sebarang pelanggaran undang-undang dalam kes Ketua Pesuruhjaya SPRM, Azam Baki yang membenarkan akaunnya digunakan oleh adiknya untuk urusniaga saham.
Rata-rata hairan bagaimana kesimpulan itu boleh diperolehi dalam siasatan SC, sedangkan larangan mengenainya amat jelas, selain Azam sendiri mengaku secara terbuka akuannya telah digunakan oleh adiknya.
Dalam hal ini, selain hasil siasatan SC itu tidak dapat diterima, ada juga yang kekal dengan saranan agar sebuah badan bebas ditubuhkan oleh kerajaan untuk menyiasat salah laku Azam itu.
Bagi mereka, siasatan SC secara bersendirian terhadap Azam lebih mendedahkan kepada kemungkinan menghasilkan keputusan yang tidak adil dan berat sebelah, tambahan lagi SC juga sedang disiasat oleh SPRM atas satu kes rasuah melibatkan pengurusan tertingginya.
Begitu juga dengan siasatan polis dan SPRM sendiri yang dikatakan sedang berjalan sekarang terhadap salah laku Azam, keraguan orangramai tetap tebal mengenainya.
Kata mereka, siasatan mana-mana pihak secara sendirian bukan saja tidak memadai, malah mungkin hanya membuang masa.
Selain itu, memandangkan Azam juga banyak diperkatakan turut terdedah kepada banyak kesalahan lain, maka hanya sebuah badan bebas yang dianggotai oleh pelbagai agensi penguatkuasa saja yang diyakini lebih baik sebagai jalan penyelesaiannya.
Begitu pun, sehingga ini kerajaan keihatan tetap enggan melayan apa juga permintaan, malah desakan agar sebuah badan bebas itu ditubuhkan.
Lalu, apa lagi yang perlu kita lakukan?
Cukupkah dengan berdemo tidak henti-henti mendesak agar Azam direhat atau diundurkan?
Sementara bersuara, mendesak dan berdemo wajar diteruskan agar isu ini kekal segar dalam fikiran rakyat, yang lebih penting daripada itu ialah rakyat sendiri harus ada kekuatan azam untuk melihat kebenaran serta keadilan ditegakkan demi masa depan negara dan anak-anak cucu kita.
Ia tidak lain hanya dengan menggalakkan pertukaran kerajaan dalam PRU15 saja yang dapat memungkinkan siasatan menyeluruh terhadap Azam itu akan menjadi kenyataan.
UMNO, Bersatu dan Pas yang menjadi sebahagian daripada kerajaan sekarang tidak harus diberi ruang dan peluang lagi untuk terus berkuasa kerana terbukti dalam kes Azam dan deretan isu lain yang menjadi perhatian rakyat selama ini, mereka lebih banyak berdiam diri dan tidak berbuat apa-apa untuk menanganinya.
Mereka yang sedang mabuk dengan nikmat kuasa sekarang ini hanya kelihatan bersuara dan melompat apabila jawatan dan habuan yang dirangkul sekarang terasa mulai tergugat dan bakal terlepas.
Biar semua mereka mabuk dan berseronok dulu, apabila tiba masanya, berilah kepercayaan kepada kerajaan baru dibentuk, seterusnya untuk menangani kes Azam ini dan semua isu-isu yang lain yang gagal ditangani selama ini.
ShahbudinHusin 19/01/2021.

5

2

votes
Article Rating
Kongsikan artikel ini


APAKAH MELINDUNGI SEORANG INDIVIDU LEBIH BERBALOI BERBANDING REPUTASI SC SENDIRI?

Adakah Malaysia satu-satunya pusat pelaburan global yang luar biasa dalam membenarkan dagangan saham secara proksi?
Suruhanjaya Sekuriti Malaysia (SC) perlu tampil memberi penjelasan bagi membuktikan bahawa tiada kegagalan kawal selia dan penguatkuasaan kerana tidak dapat memastikan secara muktamad bahawa Ketua Pesuruhjaya Suruhanjaya Pencegahan Rasuah Malaysia (SPRM) Azam Baki telah melakukan pelanggaran di bawah seksyen 25(4) Akta Perindustrian Sekuriti (Depositori Pusat) 1991 (SICDA).
Seperti setiap pasaran modal maju di dunia, Malaysia telah melarang perdagangan saham secara proksi melalui Seksyen 25(4) Akta Perindustrian Sekuriti (Depositori Pusat) 1991 (SICDA).
Bagaimana boleh SC berdiam diri apabila Azam secara jelas dan terbuka mengakui bahawa dia telah membenarkan adiknya menjalankan dagangan saham secara proksi?
Adakah melindungi seorang individu seperti Azam berbaloi berbanding risiko reputasi SC dan keyakinan pelabur terhadap pasaran modal Malaysia?
Dengan SC membersihkan Azam, persoalan turut dibangkitkan sama ada siasatan balas sebelum ini oleh SPRM terhadap SC juga akan ditutup atau dilupakan secara senyap.
Adakah kita boleh menjangkakan kenyataan yang serupa daripada SPRM membersihkan SC daripada sebarang salah laku?
LIM GUAN ENG
Setiausaha Agung DAP.

5

1

vote
Article Rating
Kongsikan artikel ini


KALAU DITANYA SEKARANG, ADAKAH AZAM BAKI MASIH MENGATAKAN AKAUNNYA DIGUNA ADIKNYA?

Sebagaimana kita semua sedia maklum, dalam pengakuan awalnya berhubung kontroversi pemilikan berjuta saham yang dikaitkan dengannya, Ketua Pesuruhjaya SPRM, Azam Baki dengan tegas menolak saham-saham itu merupakan miliknya.
Sebaliknya, kata beliau, akaunnya telah digunakan oleh adiknya, Nasir Baki untuk tujuan itu.
Azam turut memaklumkan, saham-saham atas namanya itu sudah pun dipindah-milik kepada adiknya.
Namun demikian, hasil siasatan SC yang diumumkan dalam kenyataan media ketika cuti Thaipusam baru-baru ini memaklumkan, tiada bukti konklusif ditemui bahawa perdagangan proksi telah dilakukan oleh Azam dalam urusan pembelian saham melibatkan akaunnya itu.
Menurut SC lagi, Azam mempunyai “kawalan” ke atas akaun dagangannya sendiri.
“Azam mengendalikan akaun yang dibukanya, kerana dia telah memberi arahan untuk membeli, menjual dan memindahkan sekuriti daripada akaun tersebut.
“Oleh itu, SC membuat keputusan bahawa tiada pelanggaran Seksyen 25(4) Akta Perindustrian Sekuriti (Depositori Pusat) 1991 (SICDA),” tambah kenyataan media itu.
Walaupun diketahui sebelum ini Azam mengatakan adiknya telah menggunakan akaun namanya untuk membeli saham-saham itu, namun sebagai respon kepada hasil siasatan SC yang membersihkan namanya dengan dapatan bahawa beliau sendiri yang mengawal akaunnya, beliau tetap mengucap syukur atas perkara itu.
“Alhamdulillah, saya melahirkan rasa syukur di atas keputusan yang dibuat oleh SC yang telah mendapati tiada kesalahan dilakukan oleh saya.
“Saya akan meneruskan tanggungjawab sebagai Ketua Pesuruhjaya SPRM untuk membanteras gejala rasuah di negara ini tanpa mengira darjat atau pangkat,” katanya.
Agak-agaknya kalau kita ada kesempatan bertanya kembali kepada Azam mengenai kontroversi saham atas namanya itu sekarang ini, apakah jawapan yang akan keluar daripada mulutnya?
Adakah beliau kekal dengan pendirian sebelum ini bahawa akaunnya telah digunakan oleh adiknya atau beliau sudah berubah senada dengan SC bahawa memang beliau selama ini yang mengawal akaunnya itu?
Tentu seronok untuk melihat di mana kejujuran Azam dalam hal ini.
Lebih seronok lagi rasanya kalau kita ada peluang bertanya kepadanya soalan tersebut di dalam masjid sebelum atau selepas sama-sama bersujud kepada Tuhan.
– ShahbudinHusin 20/01/2021.

5

5

votes
Article Rating
Kongsikan artikel ini


ADAKAH PH SUDAH DIJINAKKAN MELALUI MOU?

Jika ada anggapan sedemikian, maka anggapan itu tidak betul. Pakatan Harapan (PH) sebagai gabungan parti pembangkang terbesar di dalam Parlimen masih kekal memainkan peranannya melakukan semak dan imbang di Dewan Rakyat.
Ini dapat dilihat dalam perbahasan Belanjawan 2022, dan suara lantang PH di dalam dan di luar Parlimen dalam pelbagai isu, misalnya Pandemik Covid-19, Pandora Papers, Bencana Banjir di Selangor, Pahang dan beberapa negeri lain dan terbaru isu SPRM melibatkan Ketua Pesuruhjaya, Tan Sri Azam Baki.
Kesimpulannya Memorandum Persefahaman (MoU) antara Kerajaan Pusat dengan PH tidak menghalang PH menjalankan tugas hakikinya menurut konvensi Perlembagaan di bawah sistem demokrasi berparlimen iaitu melakukan proses semak dan imbang ke atas badan Eksekutif ataupun kerajaan.
Adakah MoU Telah Mencapai Kejayaan?
Memorandum Persefahaman yang telah ditandatangani pada 13 September 2021 baru sahaja berumur empat bulan. Namun, setakat 20 haribulan Januari 2022 dianggarkan sebanyak 70 peratus perkara-perkara yang telah disepakati telah berjaya dilaksanakan.
Apakah contoh-contoh kejayaan MoU?
Misalnya Perlaksanaan Undi 18 telahpun diwartakan dan akan dilaksanakan jika ada pilihanraya umum atau pilihanraya negeri pada tahun 2022 ini. Tentu perkara ini satu pencapaian penting hasil dari MoU.
Apa lagi yang dicapai?
Rakyat amat marah dengan gejala lompat parti di kalangan ahli-ahli parlimen ataupun Dewan Undangan Negeri yang menyebabkan Kerajaan yang dipilih dan diberi mandat oleh rakyat tumbang.
PH telah memperjuangkan supaya digubal Akta Anti-Lompat Parti. Ini termasuk sebagai satu daripada klausa dalam MoU.
Kerajaan mahu membentang Akta Anti-Lompat Parti itu pada sidang Dewan Rakyat pada bulan Julai tahun 2022. Tetapi dibantah oleh PH. Garis Masa yang ditetapkan di dalam MoU ialah Akta Anti-Lompat Parti itu mesti dibentangkan dalam Sidang pertama bagi penggal tahun 2022 ini.
Akhirnya atas tuntutan PH maka Kabinet bersetuju untuk membentangkan Rang Undang-Undang Akta Anti-Lompat Parti pada Mesyuarat pertama Dewan Rakyat yang akan bermula 28 Februari 2022. Tidakkah ini satu kejayaan yang telah dicapai oleh PH? Tidakkah ini sesuatu yang positif dan baik bagi demokrasi di Malaysia dan dituntut oleh rakyat selama ini?
Adakah Setakat itu Kejayaan MoU yang berjaya dicapai?
Kelemahan PH ialah ia tidak pandai dari segi perhubungan awam untuk menghebahkan kejayaannya membawa perubahan hasil dari MoU. PH tak mahu jadi seperti ayam, bertelor sebiji, riuh sekampung.
Kerajaan pula yang ada radio dan televisyen semacam sengaja senyap sepi tidak mahu menceritakan kejayaan-kejayaan yang telah dicapai sepanjang MoU ditandatangani.
Logiknya mudah difahami, setiap kejayaan perlaksanaan MoU bermakna satu kejayaan di pihak PH yang boleh ditafsirkan sebagai Kerajaan berlemah dan mengalah terhadap tuntutan PH.
Tetapi dari segi realitinya, antara kejayaan terbesar MoU yang patut diraikan oleh rakyat dan kredit patut diberi kepada Kerajaan Pusat dan PH ialah reformasi yang sedang dibawa di Parlimen. PH selesa dengan istilah reformasi Parlimen tetapi Kerajaan yang mewarisi legasi lamanya mahu perubahan itu dipanggil transformasi.
Apakah reformasi atau transformasi parlimen yang telah berlaku hasil dari kejayaan MoU?
Jawapannya ialah pembentukan sembilan buah Jawatankuasa Pilihan Khas di Dewan Rakyat. Dari sembilan Jawatankuasa tersebut, lima dipengerusikan oleh ahli parlimen Kerajaan dan empat dipengerusikan oleh ahli parlimen pembangkang.
Misalanya pengerusi bagi jawatankuasa Pilihan Khas Mengenai Kesihatan, satu Jawatankuasa yang penting semasa Pandemik Covid-19 ini dipengerusikan oleh YB Ahli Parlimen Bandar Kuching (PH/DAP).
Manakala Jawatankuasa Pilihan Khas Mengenai Keselamatan dan Pertahanan yang juga penting, dipengerusikan oleh YB Ahli Parlimen Sungai Petani (PH/Keadilan).
Pada masa yang lepas-lepas semua Jawatankuasa Pilihan Khas Parlimen dipengerusikan oleh ahli parlimen Kerajaan sahaja. Tentu perubahan positif ini satu hasil baik dari segi kejayaan MoU.
Bukan itu sahaja. Hasil dari tuntutan PH ialah setiap Jawatankuasa Pilihan Khas itu jumlah keanggotaan adalah sama banyak antara Kerajaan dan Pembangkang, iaitu lima dari Kerajaan dan lima orang dari Pembangkang bagi setiap Jawatankuasa tersebut.
Kesimpulannya MoU ini bukanlah hanya bermakna ahli-ahli parlimen PH sekarang sekadar mendapat peruntukan dana yang sama seperti ahli-ahli parlimen Kerajaan, maka kerana itu ahli-ahli parlimen PH dianggap semakin jinak pada persepsi umum.
Pertama perlu disebut, peruntukan yang diterima oleh ahli parlimen pembangkang adalah wajar dan betul. Peruntukan dana itu ada dua komponen. Jumlah yang besar adalah dana untuk membantu rakyat di kawasan parlimen berkenaan. Ini menguntungkan rakyat. Manakala peruntukan bagi kos pengurusan Pusat Khidmat Ahli Parlimen telah dapat membantu ahli parlimen yang telah dipilih rakyat itu memberi khidmat yang terbaik kepada rakyat.
Malah PH yang berjiwa besar menuntut agar peruntukan yang sama diberi kepada semua ahli parlimen pembangkang, termasuk yang tidak turut menandatangani MoU seperti dari Parti Warisan, Pejuang, Muda, dan ahli-ahli parlimen bebas.
Ada 30 peratus lagi komponen di dalam MoU yang belum berjaya dilaksanakan. Apakah perkkara-perkara itu?
Antaranya ialah dalam isu menetapkan tempoh berkuasa seseorang Perdana Menteri supaya tidak melebihi dua penggal atau 10 tahun. Satu lagi ialah dalam soal menguatkuasakan semula Akta Perkhidmatan Parlimen.
Dua perkara ini tentu sahaja akan menyusul kemudian untuk melengkapkan perlaksanaan MoU yang telah berjaya sekurang-kurangnya setakat ini meredakan ketegangan politik yang selama ini telah mengwujudkan keresahan dan kebimbangan rakyat serta komuniti peniaga dan juga pelabur.
Dengan kejayaan MoU setakat ini membuktikan PH bukanlah satu gabungan politik yang rakus dan kemaruk untuk berkuasa. Sebaliknya PH muncul sebagai satu blok politik pembangkang yang konstruktif dan membina, yang bertanggungjawab serta sederhana dan selayaknya diberi peluang dan mandat oleh rakyat dalam Pilihanraya Umum ke-15 yang akan datang.
Hassan Abdul Karim
Ahli Parlimen Pasir Gudang
Jumaat 21 Januari 2022

5

3

votes
Article Rating
Kongsikan artikel ini


PAS TINGGALKAN BERSATU SELEPAS PRN JOHOR?

Kemungkinan PRN Johor diadakan dalam waktu terdekat ini seperti sudah tidak dapat dielakkan lagi.
Selain UMNO sendiri begitu mahukan PRN tersebut diadakan kerana yakin mandat lebih meyakinkan boleh diperolehi, kenyataan Perdana Menteri, Ismail Sabri Yaakob yang menyerahkan kepada kepimpinan kerajaan negeri Johor untuk memutuskannya, seterusnya mengadap Sultan Johor untuk mendapatkan perkenan, adalah gambaran semuanya hanya menunggu detik dan ketika saja untuk dijadikan kenyataan.
Pimpinan UMNO juga difahamkan amat positif terhadap keperluan mengadakan PRN di negeri itu kerana selepas kejayaan cemerlang di Melaka, kejayaan yang sama juga mampu dicipta di Johor.
Sementara banyak pihak daripada pelbagai aliran politik rata-ratanya yakin arus kemenangan ternampak lebih memihak kepada BN, persoalan lain ialah apakah nasib Bersatu dan Mahiaddin Md Yasin selepas PRN itu nanti?
Johor bukan saja tapak politik Mahiaddin di mana beliau adalah Ahli Parlimen Pagoh dan Adun Gambir sekarang ini, malah bekas Perdana Menteri itu juga ialah Pengerusi Bersatu negeri berkenaan.
Untuk itu, jika PRN diadakan, sama ada Mahiaddin berani mempertahankan kerusinya atau tidak bukan lagi persoalan utama lantaran yang lebih penting ialah sejauh mana Bersatu mampu mempertahankankan 11 kerusi yang sedang dimilikinya sekarang?
Seterusnya, jika gagal mempertahankan kemenangan sedia ada, lebih buruk andai hilang semua 11 kerusi itu, apakah pula nasib politik Mahiaddin dan Bersatu dalam PRU15 akan datang?
Semua itu akan menjadi perhatian utama, malah adalah benar bahawa PRN Johor diadakan, selain untuk mendapatkan mandat rakyat yang lebih jelas, lebih penting lagi matlamatnya ialah untuk membunuh masa depan Bersatu.
Kiranya Bersatu kalah teruk, ditambah jika Mahiaddin sendiri kalau berani bertanding, turut kecundang di DUN Gambir, tentulah ia memberi gambaran yang gelap buat PN dalam PRU15 akan datang.
Makna kata, PRN Johor itu nanti bakal menunjukkan laluan ke kuburan yang lebih awal buat Bersatu, Mahiaddin dan PN.
Dalam konteks berkaitan, tidak mustahil kekalahan PN dalam PRN Johor nanti akan turut membuatkan Pas meninggalkan gabungan tersebut sebelum tibanya tarikh PRU15 diadakan.
Atau setidak-tidaknya Pas akan bertanding sendirian dengan menggunakan logo bulannya dalam PRU15 akan datang dan tidak lagi memakai lambang Perikatan Nasional sebagai suatu perkongsian sedia adanya dengan Bersatu.
Maka itu, daripada satu sudut untuk melihat Bersatu yang di dalamnya penuh dengan watak-watak pengkhianat dapat ditunjukkan jalan mati yang lebih cepat iaitu sebelum PRU15 lagi, kebaikan perlunya PRN Johor diadakan lebih awal tidaklah harus ditolak begitu saja.
– ShahbudinHusin 21/01/2022.

5

3

votes
Article Rating
Kongsikan artikel ini


APA KHABAR ANNUAR MUSA?

Presiden UMNO, Ahmad Zahid Hamidi mendedahkan, hanya enam daripada 190 bahagian UMNO seluruh negara setuju untuk pemilihan parti diadakan terlebih dahulu sebelum PRU15.
Katanya, dapatan itu adalah berdasarkan laporan yang dihantar UMNO bahagian-bahagian kepada ibu pejabat parti di Kuala Lumpur.
“Dengan itu, suara majoriti perlu dituruti atau kita akan menjadi parti yang lemah,” katanya dalam temubual secara langsung bersama NRChannel TV yang disiarkan di YouTube malam tadi.
Beliau berkata demikian sebagai mengulas kedudukan sama ada pemilihan parti akan diadakan sebelum PRU15 atau sebaliknya.
https://shahbudindotcom.net/wp-content/uploads/2022/01/e0c18580-36bb-451a-8b5d-cd3d6c747a71.mp4
Zahid Hamidi yang juga Ahli Parlimen Bagan Datuk berkata lagi, Pendaftar Pertubuhan atau RoS memberi tempoh kepada UMNO sehingga 29 Dis tahun ini untuk mengadakan pemilihan parti.
UMNO akan mengadakan Perhimpunan Agung UMNO atau PAU2021 pada 16 Mac ini, manakala PAU2022 yang bakal menyaksikan pemilihan parti belum lagi ditetapkan tarikhnya.
Zahid Hamidi menambah, UMNO selaku parti akar umbi dan usul berkenaan pemilihan itu akan dibincangkan dalam PAU pada Mac akan datang, seterusnya akan dimuktamadkan oleh MT dan jawatankuasa khas.
Dalam pada itu, Zahid Hamidi turut menafikan dakwaan bahawa 96 bahagian UMNO mahu pemilihan parti diadakan terlebih dahulu sebelum PRU15.
“Angka itu dipetik sesuka hati,” jelasnya.
Sebagaimana kita semua sedia maklum, sebelum mesyuarat perwakilan UMNO bahagian seluruh negara baru-baru ini, Annuar Musa adalah menteri yang paling lantang menyeru dan menyarankan agar pemilihan parti diadakan terlebih dahulu sebelum berdepan PRU15.
Diperkatakan dengan hangat dalam UMNO, meskipun seruan dan saranannya itu terlihat untuk tujuan agar Perdana Menteri, Ismail Sabri Yaakob dapat menjadi Presiden UMNO terlebih dahulu sebelum mendepani PRU15, maksud lain di sebalik saranan itu juga adalah untuk membolehkan dirinya sendiri bertanding salah satu jawatan kanan dalam UMNO dalam PAU2022 nanti.
Dengan berjawatan menteri dalam kerajaan, lebih-lebih lagi jika menumpang rakit Perdana Menteri, dipercayai harapannya untuk menang kerusi diidam-idamkan akan turut cerah dengan sendirinya.
Annuar sekarang ini bukan ahli MT setelah tewas bertanding jawatan Timbalan Presiden UMNO kepada Mohamad Hasan dalam pemilihan 2018 lalu.
Tetapi, terbukti sekarang hanya enam bahagian saja yang senada dengannya, sementara majoriti bahagian yang lain lebih mahukan PRU15 diadakan terlebih sebelum pemilihan UMNO.
Apa macam sekarang Annuar, sedang sesak nafaskah mendengar pendedahan Zahid Hamidi ini?
ShahbudinHusin 22/01/2022.

4

2

votes
Article Rating
Kongsikan artikel ini


ROYALTI MINYAK MESTI JADI SASARAN BARU POLITIK KELANTAN – ZAID IBRAHIM

Menteri Kewangan Tengku Zafrul Tengku Abdul Aziz baru-baru ini mengumumkan pemberian RM400 juta kapada Kelantan sebagai sebahagian dari wang royalti minyak. Katanya Kelantan berhak kepada 5% daripada penjualan hasil minyak di perairan negeri itu walaupun sebelum ini beliau berkata Kelantan hanya berhak menerima “wang ehsan” kerana katanya tidak ada minyak di perairan Kelantan.
Menteri Besar Kelantan, Dato’ Haji Ahmad Yaakob menjelaskan bahawa wang yang disebut oleh Zafrul itu bukan wang royalti minyak. Ianya wang yang diberi oleh kerajaan pusat sebagai “goodwill payments” atau “wang ehsan”. Ianya juga bukan sebahagian dari tuntutan negeri Kelantan untuk royalti minyak.
Saya ucap tahniah kapada Dato’ Menteri Besar. Pemimipin negeri Kelantan mestilah komitted dan tegas dalam soal tuntutan royalti 5% ini. Jangan ada was-was. Kalau kita percaya tentang tuntutan itu ada asasnya, maka pemimipin Kelantan janganlah mudah menerima sumbangan dan sedekah daripada kerajaan pusat sebagai ganti tuntutan royalti itu.
Sarawak mestilah menjadi pengajaran kepada kita di Kelantan. Kemiskinan di Sarawak telah banyak berkurangan. Infrastruktur penting telah dapat dibina, projek minyak dan hidro telah pun dapat dilaksanakan. Sekolah-sekolah yang perlu dibaiki dapat dibaiki oleh kerajaan Sarawak menggunakan wangnya sendiri walau pun membaiki sekolah ini sepatutnya tanggungjawab kerajaan pusat.
Projek perumahan untuk golongan bawahan dan miskin juga telah dapat dilaksanakan. Inilah yang boleh dilakukan oleh kerajaan Kelantan jika mereka berjaya menuntut wang royalti minyak 5% daripada kerajaan Pusat.
PAS perlu mengmbil pendekatan baru setelah 32 tahum memerintah negeri Kelantan. Cara lama yang hanya melakukan solat hajat dan soal-soal ibadah dan pakaian wanita perlu ditambah dengan dasar pembangunan yang boleh membantu rakyat.
Mereka perlukan kehidupan yang lebih selesa. Hasil negeri yang bergantung kapada balak mesti diubah. Kalau dapat wang royalt minyak, Kelantan boleh berhenti menebang balak selama 20 tahun supaya kita dapat lancarkan proses tanam semula balak baru untuk menyelamatkan alam sekitar. Banyak lagi projek boleh dilakukan untuk kepentingan rakyat.
Sebab itu dalam pilihanraya akan datang ini Pas Kelantan perlu memilih calon mereka yang menyokong tuntutan wang minyak ini. Bukan sahaja menyokong tetapi mesti tegas terhadap Petronas dan Putrajaya jika mereka terus enggan melaksanakan bayaran 20 billion yang mereka masih berhutang dengan Kelantan.
PAS sekarang sibuk dengan pergeseran dalaman. Katanya konflik mereka berkisar kepada dua pihak, satu menyokong UMNO dan satu lagi yang sokong Bersatu.
Bukankah ini sia-sia belaka. Sepatutnya PAS bertindak untuk memastikan perjuangan politik mereka mendapat wang royalti minyak sebagai keutaman. Apa guna Bersatu, Mahaiddin, UMNO dan lain-lain kalau wang minyak tidak dapat kepada rakyat? Apa guna perpaduan ummah kalau ummah tetap miskin dan wang kita digunakan oleih pihak lain?
Saya harap Menteri Besar, Dato’ Ahmad Yaakob terus memperjuangakn kepentingan negeri Kelantan. Ini bererti wang minyak mesti menjadi sasaran politik Kelantan. Kita tidak ada hasil atau kemudahan lain untuk membangunkan negeri kita. Wang minyak sajalah harapan kita.
ZAID IBRAHIM
Bekas Menteri Di Jabatan Perdana Menteri.

5

1

vote
Article Rating
Kongsikan artikel ini


BELUM PUN PRN JOHOR, PAS SUDAH NAK TINGGALKAN BERSATU?

Dua hari lalu saya telah menulis dengan menjangkakan Pas akan meninggalkan Bersatu selepas PRN Johor berikutan jangkaan bahawa BN akan memenangi pilihanraya tersebut.
Rupa-rupanya, belum pun PRN Johor diadakan lagi, Pas sudah bergerak ke arah itu dengan tiba-tiba bersuara mahu menghidupkan semula gagasan Muafakat Nasional atau MN yang mereka tidak berapa pedulikan selama ini.
Cekapnya Pas?
Lupakah Pas bahawa mereka adalah anggota rasmi Perikatan Nasional atau PN bersama Bersatu, Gerakan dan juga Star?
Bagi tujuan menjayakan MN itu, PAS secara terbuka mengakui sudah pun menghubungi Pengerusi Badan Perhubungan UMNO Johor, Hasni Mohammad untuk mengadakan pertemuan dalam masa terdekat bagi memastikan kejayaan MN pada PRN itu nanti.
Pesuruhjaya PAS Johor, Abdullah Hussin berkata, antara butiran yang akan dibincangkan termasuk usaha memperkasakan perjuangan ummah antara UMNO serta PAS di bawah payung MN.
“Buat masa ini, kita sedang berusaha ke arah itu (menjayakan MN). PAS Johor sudah berhubung dengan pihak UMNO Johor dan telah mendapat maklum balas positif untuk bertemu Menteri Besar.
“InsyaAllah, satu perbincangan akan dilakukan dalam masa terdekat hasil hubungan baik antara kedua-dua parti,” katanya sebagaimana dipetik laporan sebuah portal berita.
Abdullah berkata, PAS Pusat juga telah memberikan lampu hijau buat PAS Johor supaya menjayakan usaha penyatuan MN itu dan mengharapkan dapat mencapai persefahaman bagi tujuan berkenaan.
Tambah beliau, pembahagian kerusi juga akan dibincangkan bersama kepimpinan pusat selain dalam pertemuan bersama Hasni sedikit masa lagi.
“Sedikit atau banyak kerusi yang akan ditandingi, ia hanya dibincangkan di peringkat dalaman sahaja. Masih belum dimuktamadkan lagi,” katanya.
DUN Johor dibubarkan semalam, selepas beberapa minggu spekulasi dan gesaan daripada pemimpin UMNO yang mahu PRN segera diadakan.
Sultan Johor,!Sultan Ibrahim Iskandar menandatangani watikah pembubaran DUN selepas menerima menghadap Menteri Besar, Hasni Mohammad pada petang semalam di Istana Bukit Serene.
PRN mesti diadakan dalam tempoh 60 hari selepas pembubaran DUN, bermaksud yang akan datang mungkin diadakan pada atau sebelum 23 Mac.
– ShahbudinHusin 23/01/2022.

5

1

vote
Article Rating
Kongsikan artikel ini


MEMBESARKAN KHEMAH ATAU MAHU MENUKAR PENJAGA KHEMAH?

Sekali lagi isu ‘khemah besar’ yang dikaitkan dengan kedudukan semasa PH ditimbulkan secara terbuka.
Kali ini, Presiden Amanah, Mohamad Sabu sendiri membangkitkannya dalam ucap tama Kongres Nasional 2021 parti itu hari ini.
Katanya, PH perlu kembali kepada gagasan ‘khemah besar’ yang digunakan sewaktu menghadapi PRU14 lalu sehingga membawa kepada kejayaan gabungan itu menumbangkan UMNO dan BN.
Menurut beliau lagi, kekalahan besar PH dalam PRN Melaka dan Sarawak baru-baru ini yang disebabkan hilangnya sifat keterbukaan oleh parti komponen tertentu dalam PH tidak seharusnya berulang dalam PRN Johor akan datang.
“Kegagalan kita dalam PRN Melaka dan Sarawak pastinya banyak mengajar kita.
“Amanah dan PH mesti berani membuat perubahan demi kesinambungan perjuangan dengan meletakkan gagasan ‘khemah besar’ atau ‘big tent’ bukan lagi hanya sekadar slogan.
“Idea dan pendekatan baik ini perlukan pengisian dan pelan tindakan yang berkesan.
“Hakikatnya, gagasan dan pendekatan itulah yang menjayakan usaha kita semasa PRU14 dahulu.
“Malangnya kita telah hilang sifat keterbukaan dan kesanggupan memperbanyakkan rakan dan itulah sebabnya prestasi yang buruk dalam PRN Melaka dan Sarawak,” tambah bekas Menteri Pertahanan itu lagi.
Ada beberapa persoalan terlintas di sebalik ucapan Mat Sabu berkenaan gagasan ‘khemah besar’ ini.
Apakah sebenarnya khemah besar yang dimahukan oleh Presiden Amanah itu?
Adakah ia benar-benar untuk memperbanyak rakan dan menambah kekuatan PH dengan kesediaan rakan baru yang dibawa masuk itu menerima kepimpinan sedia ada gabungan itu atau tujuan membawa masuk rakan-rakan daripada luar itu bagi memudahkan menukar ketua khemah, seterusnya meletakkan pemimpin lain sebagai calon Perdana Menteri?
Sebenarnya tidak salah membesarkan khemah sedia ada, tetapi orang luar yang hendak dibawa masuk itu mestilah boleh menerima ketua khemah sedia ada.
Apa guna membesarkan khemah jika yang ingin dibawa masuk itu bukan saja watak yang didapati sentiasa menolak ketua khemah sedia ada, malah mereka juga diketahui punya hasrat ingin mengambil alih dan diterima sebagai peneraju baru khemah yang baru mereka masuki itu.
Mereka yang berada di luar khemah dan ingin berada dalam ‘khemah besar’ semestinya harus bersedia menerima dengan seadanya susun atur kerusi dan hiasan yang ada dalam khemah PH.
Kalau mereka ingin mengubah itu dan ini, lebih baik mereka membina khemah sendiri yang berasingan sebagai memenuhi kehendak peribadi mereka.
Dalam hal ini, Mat Sabu tidak perlu terlalu ghairah dengan idea ‘khemah besar’ tanpa beliau sendiri lebih dulu melakukan sesuatu untuk memperbaiki dan mengukuhkan khemah tidak berapa besar yang sedia ada didudukinya sekarang ini.
Khemah besar – benar-benar mahu membesarkan khemah atau untuk menukar ketua penjaga khemah?
Ketua penjaga khemah sajakah yang difikirkan mahu ditukar, diletakkan beban punca masalah dan dianggap tidak terbuka, yang lain-lain, termasuk Mat Sabu sendiri, tidak berhajatkah menukar diri mereka sendiri terlebih dahulu?
ShahbudinHusin 23/01/2022.

4

4

votes
Article Rating
Kongsikan artikel ini


“PRN JOHOR, SATU LAGI GERAKAN POLITIK ALA MAO TZE TUNG OLEH UMNO”

Umno telah bekerjasama dengan Bersatu, PAS, GPS dan Kelompok “Pengkhianat” dari Keadilan untuk tumbangkan Kerajaan Persekutuan pimpinan Pakatan Harapan (PH) pada Februari 2020.
Ini bermakna Umno telah mengguna pakai strategi Mao Tze Tung yang memimpin Parti Komunis China yang membina front bersatu (united front) dengan General Chiang Kai Sheik, pemimpin Parti Kuomintang dalam usaha mereka mengalahkan Fasis Jepun selepas Perang Dunia Kedua.
Dalam usaha bersama Mao Tze Tung dan Chiang Kai Sheik itu, Imperialis Jepun dapat dikalahkan oleh rakyat China.
Manakala di Malaysia, usaha front bersatu pimpinan Muhyiddin Yassin yang disokong Umno telah berjaya menumbangkan Kerajaan tidak popular Pakatan Harapan yang dipimpin oleh Ahli Parlimen Langkawi pada 23 Februari 2020.
Selepas berada di dalam kerajaan campuran yang dipanggil Perikatan Nasional pimpinan Perdana Menteri, Muhyiddin Yassin dari Bersatu, Umno tidak berdiam diri.
Umno mahu jatuhkan Muhyiddin Yassin pula sebagai Perdana Menteri untuk diganti oleh seorang Perdana Menteri dari Umno.
Strategi yang dipakai oleh Umno pimpinan Ahmad Zahid Hamidi ketika itu ialah memecahkan front bersatu Perikatan Nasional. Apa yang berlaku ialah 15 ahli parlimen Umno menarik sokongan terhadap Muhyiddin Yassin dan kerajaan pimpinan Ahli Parlimen Pagoh itu tumbang macam “daun terup” pada September 2021.
Ahli Parlimen Umno dari Bera, Pahang, selepas kejatuhan Muhyiddin, secara “by default” telah diangkat menjadi Perdana Menteri, walaupun Ismail Sabri Yaakob hanya Naib Presiden Umno, orang ketiga sahaja di dalam hiraki kepimpinan Umno.
Kini selepas Umno mempunyai ahli parlimennya sendiri menjadi Perdana Menteri yang mentadbir Kerajaan Pusat di Putrajaya, maka Umno bergerak ke depan lagi dengan menggunakan strategi terkenal Mao Tze Tung yang kedua iaitu “mengepung kota dari desa”.
Sama ada Umno sedar atau tidak, sekarang strategi inilah yang sedang diguna pakai oleh Umno.
Jika Putrajaya dianggap “Kota” maka 13 negeri-negeri dalam Malaysia yang lain boleh dipanggil sebagai “Desa”.
Strategi Mao Tze Tung mengalahkan Kerajaan Pusat China yang dipimpin oleh General Chiang Kai Sheik ialah dengan kaedah “mengepung kota dari desa”.
Hal yang selari sedang berlaku di Malaysia. Ia bermula dengan Pilihanraya Negeri Sabah di tengah-tengah Pandemik Covid-19 yang dicetuskan oleh pimpinan Umno Sabah seperti bekas Ketua Menteri, Musa Aman. Strategi itu berjaya. Kerajaan Pakatan Harapan pimpinan Warisan di bawah Ketua Menteri Shafie Afdal tumbang. Umno berjaya naik jadi rakan kerajaan campuran Sabah yang dipimpin oleh Ketua Menteri dari Bersatu.
Satu “desa” telah tumbang iaitu Sabah, satu wilayah di Borneo yang penting bagi Umno.
Umno tidak dapat bertapak di Sarawak, tetapi sekurang-kurang kini bagi Umno dia berada dalam kerajaan negeri Sabah dengan Bung Mokhtar dari Umno menjadi salah seorang Timbalan Ketua Menteri Sabah.
Selepas PH kalah di Sabah, kini Umno mahu tawan satu lagi negeri di Semenanjung.
Umno sebelum PRU-14 memang kuat di Melaka.
Jadi Umno mengatur strategi di Melaka. Bagi Umno, bagai “Pucuk dicita tetapi ulam mendatang” di Melaka. Atas “Strategi Kurang Cerdik” PH di Melaka, maka PH seperti telah memberi peluru kepada Umno untuk ditembak balik kepada PH.
Kerajaan Perikatan Nasional di Melaka tumbang dan Pilihanraya Negeri di Melaka diadakan pada 20 Oktober 2021.
Umno menang besar melebihi majoriti dua pertiga dan bukan sahaja berjaya mengalahkan PH tetapi Umno berjaya memusnahkan Bersatu di Melaka. Kini Umno jadi “Raja Perang” di Melaka selepas Pilihanraya Negeri tersebut.
Seterusnya kita ke seberang Laut Cina Selatan. Umno tidak jadi “pemain politik” di Sarawak. Umno tidak bertanding dalam Pilihanraya Negeri Sarawak pada bulan Disember 2021.
Tetapi Umno ada sejarah perhubungan yang erat dengan Parti Pesaka Bumiputera di Sarawak dan Kerajaan Sarawak sejak dari zaman Tun Abdul Rahman Yaakob hinggalah zaman Tun Taib Mahmud dan kini Abang Johari Tun Openg. Apabila Gabungan Parti Sarawak (GPS) menang besar di Sarawak bererti Umno mempunyai rakan yang mesra dengannya di Bumi Kenyalang itu.
Selepas Sarawak, Umno mensasarkan satu lagi negeri untuk jatuh di bawah kuasanya. Umno merancang Pilihanraya Negeri Johor yang menyaksikan Kerajaan campuran Umno, Bersatu dan Pas yang hanya ada 28 kerusi berbanding PH memiliki 27 kerusi Dewan Undangan Negeri.
Walaupun tidak ada gangguan dan ancaman dari PH di Johor terhadap kestabilan Kerajaan campuran Johor, malahan PH Johor sanggup melakukan “Gencatan Senjata” supaya Kerajaan Johor dapat mentadbir sehingga tempoh penggal DUN Johor berakhir pada tahun 2023, tetapi Umno yang kelihatan begitu gelojoh dan rakus untuk bubarkan DUN Johor agar pilihanraya negeri dapat diadakan demi Umno dapat berkuasa semula sepenuhnya di Johor. Seperti di Melaka, objektif Umno bukan sahaja untuk menewaskan PH tetapi Umno juga mahu hapuskan Bersatu dari bumi Johor.
Berbagai kempen “psy war” atau “perang urat saraf” dilancarkan oleh Umno di Pusat pimpinan Ahmad Zahid Hamidi dengan bersekongkol dengan Umno Johor.
Akhirnya pada Sabtu 22 Januari 2022, Sultan Johor, memperkenankan permohonan Menteri Besar Johor supaya Dewan Undangan Johor ke-14 dibubarkan untuk membolehkan satu Pilihanraya Negeri diadakan. Apa yang diidamkan oleh Umno kini telah tercapai di Johor.
Umno tak peduli risiko Covid-19 Omicron di Johor dan juga di Malaysia.
Pada 1 Disember 2021 hanya terdapat 1 kes Omicron. Pada 31 Disember 2021 naik jadi 64 kes. Umno tak peduli nyawa rakyat. Pada 13 Januari 2022, naik lagi menjadi 253 kes Omicron. Umno apa peduli walaupun Johor antara negeri tertinggi kadar jangkitan Covid-19.
Pada 18 Januari 2022 jumlah jangkitan Covid-19 varian Omicron ialah 439 kes.
Umno tak kisah akibat PRN di Johor ini nanti akan berulang wabak Covid-19 seperti di Sabah selepas pilihanraya negeri.
Umno tidak peduli sains dan data bahawa varian Omicron membiak dengan amat pantas mengalahkan Delta.Bagi Umno yang penting ialah kuasa, kuasa dan kuasa.
Hanya kali ini, Umno tidak mudah di Johor. Umno akan menghadapi tentangan yang kuat dari Pakatan Harapan Johor. Strategi “mengepung kota dari desa” yang dipinjam oleh Umno dari “playbook” Parti Komunis China akan bertemu “buku dengan ruas” di Johor.
Umno satu-satunya parti politik semasa berkuasa di dalam Kerajaan Persekutuan yang ada hubungan rasmi dengan Parti Komunis China yang memerintah Republik Rakyat China.
Waktu Umno bersahabat dengan Parti Komunis China inilah besar kemungkinan pemimpin-pemimpin Umno belajar strategi Mao Tze Tung iaitu membina “front bersatu” dan “mengepung kota dari desa”.
Walaupun Umno besar kemungkinan akan kalah dalam Pilihanraya Negeri Johor akan datang ini, tetapi kekalahan Umno itu nanti akan dianggap oleh para pimpinannya sebagai kalah satu medan tempur sahaja, bukannya kalah dalam satu peperangan besar.
Selepas Johor, strategi Umno untuk “mengepung kota dari desa” akan sampai ke Perak pula.
Hassan Abdul Karim
Ahli Parlimen Pasir Gudang
Sabtu 22 Januari 2022

3.7

3

votes
Article Rating
Kongsikan artikel ini


MESKI RAYA MASIH LAGI LAMA, BERITA GEMBIRANYA SUDAH ADA

Kerajaan memberi jaminan tidak akan melaksanakan kembali perintah kawalan pergerakan atau PKP dan sekatan untuk pulang ke kampung bagi sambutan Aidilfitri tahun ini, kata Perdana Menteri, Ismail Sabri Yaakob.
Katanya, sektor ekonomi dan sosial serta pergerakan merentas negeri telah dibenarkan kembali seperti biasa, dan jika kes meningkat di sesuatu kawasan, perintah kawalan pergerakan diperketatkan (PKPD) secara bersasar saja akan dilakukan di kawasan terbabit.
“Sudah ada orang yang buat spekulasi macam-macam, termasuk kononnya tak boleh balik raya kerana kes meningkat semula sejak beberapa hari lalu.
“Namun jangan bimbang, kita tidak akan tutup lagi seluruh negara, negeri atau daerah sebagaimana sebelum ini.
“Pergerakan rakyat akan dibenarkan seperti biasa, tetapi kita akan memfokus kepada kawasan sasaran yang banyak berlaku penularan melalui perintah PKPD.
“Jika kampung itu yang dikenakan PKPD, maka mereka dari kampung itu sahaja yang dihadkan pergerakannya,” ujar beliau lagi.
Meskipun sambutan Hari Raya masih agak lagi daripada sekarang iaitu bulan Mei akan datang, namun jaminan Ismail Sabri itu setidak-tidaknya memberi sedikit kelegaan kepada kita semua.
Maklumlah, sudah dua tahun berturut-turut tidak dibenarkan balik ke kampung menyambut Hari Raya bersama keluarga kerana kekangan PKP, kerinduan untuk menikmati kemeriahan sambutannya tahun ini bersama keluarga dan sanak saudara tentu saja sedang meluap-luap dalam dada.
Yang penting, tahun ini kita semua boleh balik kampung menyambut Hari Raya.
– ShahbudinHusin 24/01/2022.

0

0

votes
Article Rating
Kongsikan artikel ini


SATUKAN SELURUH KEKUATAN HADAPI PRN JOHOR – ANWAR

Majlis Presiden Pakatan Harapan berpandangan pembubaran Dewan Undangan Negeri Johor ini adalah satu tindakan yang diatur khusus untuk mendesak Perdana Menteri membubarkan Parlimen dan melaksana Pilihan Raya Umum ke-15 segera.
Pada ketika rakyat terutama di Johor masih terbelenggu dengan isu ekonomi, wabak COVID-19, dan banjir, PRU Johor akan amat membebankan rakyat.
Walau bagaimanapun, Pakatan Harapan telah membuat keputusan untuk bertanding dalam PRU Johor. Isu-isu persiapan termasuk agihan kerusi, pelancaran jentera pilihan raya, penamaan calon Menteri Besar serta sebarang kerjasama atau persefahaman politik dengan parti-parti Pembangkang yang lain akan dimuktamadkan dalam masa terdekat.
Memandangkan wabak COVID-19 di Malaysia sudah semakin bersifat endemik dengan jumlah kes positif COVID-19 serta jumlah kemasukan ke hospital yang agak stabil, dan jumlah penerima dos kedua yang mencecah 80% dan dos penggalak lebih 30%, Pakatan Harapan berpendirian bahawa Suruhanjaya Pilihan Raya perlu memperbetul Prosedur Operasi Standard (SOP) bagi kempen PRU Johor ke-15 bagi membolehkan aktiviti seperti ceramah serta kempen bersemuka diadakan dengan selamat.
Ini termasuk:
1) Membenarkan ceramah dan aktiviti-aktiviti kempen bersemuka seperti pemberian bahan cetak rumah-ke-rumah dibenarkan dengan pematuhan ketat SOP;
2) Akses media diberi kepada semua parti secara adil dari segi ruangan masa (air time) dan ruangan cetak (akhbar, media online);
3) SPR digerakkan dengan aktif untuk berada di kedutaan-kedutaan Malaysia di Singapura, UK, US, Australia serta negara-negara lain untuk memastikan undi pos dapat dilaksana dengan baik; dan
4) Tempoh kempen sekurang-kurangnya 21 hari.
Majlis Presiden bertekad merangkul seluruh kekuatan Pembangkang dan masyarakat sivil dalam usaha memenangi PRU Johor ke-15 bukan sahaja demi memenangi semula mandat rakyat yang telah diperolehi pada PRU-14 yang lalu, tetapi dengan matlamat membentuk sebuah Kerajaan Negeri yang lebih stabil demi masa depan Johor yang lebih baik.
Anwar Ibrahim
Parti Keadilan Rakyat (KEADILAN)
Hj Mohamad Sabu
Parti Amanah Negara (AMANAH)
Lim Guan Eng
Parti Tindakan Demokratik (DAP)
DSP Madius Tangau
Pertubuhan Kinabalu Progresif Bersatu (UPKO)

5

1

vote
Article Rating
Kongsikan artikel ini


BERIKUTAN DIARAH BELA DIRI, ZAHID HAMIDI TAK RELEVAN LAGI KETUAI UMNO DAN MESTI ADAKAN PEMILIHAN SEBELUM PRU15

Mahkamah Tinggi semalam memutuskan Presiden UMNO, Ahmad Zahid Hamidi diarah membela diri atas 47 pertuduhan kes rasuah, pecah amanah dan penggubahan wang haram melibatkan puluhan juta ringgit dana Yayasan Akalbudi yang dikaitkan dengannya.
Hakim Collin Lawrence Sequerah membuat keputusan itu selepas mendapati pihak pendakwaan berjaya menimbulkan kes prima facie bagi semua tuduhan terhadap Zahid Hamidi yang juga pengasas yayasan tersebut.
Sehubungan itu, tarikh perbicaraan bagi Zahid Hamidi membela diri ditetapkan pada 26 hingga 28 April; 23 hingga 26 Mei; 27 hingga 30 Jun; 4 hingga 7 Julai; 22 dan 23 Ogos serta 29 dan 30 Ogos; 19 hingga 22 September serta 26 hingga 29 September; 17 hingga 20 Oktober serta 31 Oktober; 1 hingga 3 November serta 7 hingga 10 November.
Berdasarkan jadual yang ditetapkan Mahkamah Tinggi itu, Zahid Hamidi dijangka sangat sibuk dengan kes perbicaraan dan turun naik mahkamah sepanjang tahun 2022.
Itu belum lagi dikira dengan 40 kes pertuduhan lain yang juga sedang dihadapinya dalam kes rasuah berkaitan Sistem Visa Luar Negara (VLN) ketika beliau memegang jawatan Timbalan Perdana Menteri dan Menteri Dalam Negeri sebelum ini.
Dengan kesibukan turun naik mahkamah sepanjang tahun 2022 ini, sementara parti juga turut sibuk dengan PRN Johor dan pemilihan UMNO yang dimestikan oleh Jabatan Pendaftar Pertubuhan atau RoS perlu diadakan sebelum 29 Disember, Zahid Hamidi sebenarnya tidak relevan lagi untuk terus memimpin UMNO.
Lebih tidak relevan ialah terus memaksa PRU15 diadakan terlebih dahulu sebelum pemilihan UMNO dilangsungkan.
Jika itu berlaku, UMNO dan BN akan menjadi lawak jenaka dunia kerana sementara parti menawarkan diri untuk mendapatkan sokongan pengundi, pemimpin utamanya pula sibuk turun naik mahkamah untuk membela diri.
Dengan situasi demikian, Zahid Hamidi tiada pilihan lain selain harus memikirkan dengan serius, demi kepentingan dan masa depan parti, untuk berundur diri dan tidak lagi mempertahankan jawatannya sebagai Presiden UMNO.
Serahkanlah jawatan Presiden UMNO itu kepada pemimpin lain yang tiada apa-apa liabiliti atas kes mahkamah untuk mengambil alih kepimpinan parti, seterusnya mendepani PRU15 akan datang.
Lagi pula, dalam sejarah UMNO sejak ia ditubuhkan, belum pernah lagi pemimpin yang ada kes mahkamah bertanding jawatan Presiden.
Ketika Zahid Hamidi menawarkan diri bertanding Presiden UMNO pada 2018 dahulu, kes mahkamahnya belum timbul lagi di mana ketika itu UMNO baru hilang kuasa setelah kalah dalam PRU14.
Dalam hal ini, jika Zahid Hamidi masih mahu berdegil ingin mempertahankan juga jawatan Presiden UMNO yang dipegangnya sekarang pada pemilihan akan datang ini, selain peluangnya untuk menang makin tipis, malah jika ditakdirkan beliau menang sekali pun, kesan buruknya tetap akan terlonggok menimpa UMNO.
Beliau akan terus dilihat sebagai liabiliti dan beban kepada parti, terutama dalam pandangan pengundi muda dan mereka yang berusia 18 tahun yang pertama kali membuang undi.
Sebaliknya, dengan mengundurkan diri dan mengumumkan tidak akan mempertahankan lagi jawatannya, beliau akan dianggap memiliki jiwa yang terpuji kerana lebih mengutamakan parti daripada kepentingan diri sendiri.
Sebaik-baiknya juga Zahid Hamidi harus mengumumkan keputusannya itu dalam waktu terdekat ini supaya imej parti terus terpelihara, terutamanya dalam menghadapi PRN Johor yang bakal berlangsung tidak lama lagi.
Dengan berpendirian demikian, Zahid Hamidi tidak perlu sibuk-sibuk lagi menekan agar PRU15 harus didahulukan sebelum pemilihan UMNO dilangsungkan.
Sebagaimana tempoh yang diberi oleh RoS bahawa pemilihan UMNO mesti diadakan sebelum 29 Disember 2022, Zahid Hamidi perlu akur dengan ketetapan tersebut dan biarlah tarikh pembubaran Parlimen diputuskan oleh Perdana Menteri, Ismail Sabri Yaakob tanpa sebarang gangguan atau tekanan daripada pihak lain.
– ShahbudinHusin 25/01/2022.

3

2

votes
Article Rating
Kongsikan artikel ini


WAHAI PENGARAH HUTAN KELANTAN, INI TEORI BARU KE?

Bagi tujuan mempertahankan aktiviti pembalakan, di samping mengampu kepimpinan kerajaan negeri yang melakukannya, Pengarah Jabatan Perhutanan Kelantan, Abdul Khalim Abu Samah berkata, membalak dan menebang pokok-pokok adalah bagus untuk populasi harimau.
Menurutnya, kesan pembalakan akan menyebabkan tumbuhnya tumbuhan baru yang menggalakkan kehadiran spesis haiwan yang menjadi makanan kepada harimau.
“Berdasarkan fakta kajian oleh pakar, kawasan-kawasan selepas pembalakan sebenarnya bagus untuk populasi harimau.
“Populasi harimau akan lebih tinggi, apabila berlaku pembalakan kawasan itu akan ditumbuhi anak pokok.
“Jadi kawasan itu akan dihadiri haiwan seperti kancil yang menjadi makanan harimau. Ia akan memudahkan harimau memburu mangsanya.
“Tetapi dalam hutan simpan, susah untuk harimau tangkap (mangsa),” katanya lagi.
Wah…wah…wah…apakah ini teori dan kajian baru oleh Jabatan Perhutanan Kelantan?
Persoalannya, dengan berlakunya pembalakan dan hutan bertukar menjadi tanah lapang, ke manakah harimau yang sedia mendiami hutan itu akan pergi?
Adakah mereka akan pergi ke hutan yang lebih jauh atau sebahagiannya mungkin mati kerana tiada lagi tempat untuk mencari makan?
Kemudian apabila tumbuhan baru tumbuh di hutan-hutan yang balaknya sudah ditebang itu, sejauh mana kemungkinannya harimau yang melarikan diri itu akan datang kembali semula semata-mata untuk memburu kancil?
Dalam hal berkaitan, mungkin betul dalam kawasan yang ada tumbuhan baru akan menggamit kehadiran kancil, tetapi tidakkah ia juga menyebabkan kehadiran harimau lebih mudah disedari oleh kancil?
Akhirnya kancil akan lebih dulu melarikan diri atau bersembunyi untuk mengelakkan daripada dibaham harimau.
Sudahnya, harimau nak makan apa?
Ehhh…Pengarah Perhutan Kelantan ini sebenarnya mahu selamatkan harimau dengan mengekalkan hutan atau nak menggalakkan lagi pembalakan diteruskan?
Apa pun, tentu seronok pemegang kuasa kerajaan negeri jika ada Pengarah Perhutanan yang boleh berfikir macam ini!!! –
 ShahbudinHusin 25/01/2022.

4

6

votes
Article Rating
Kongsikan artikel ini


PH JANGAN TERLALU GHAIRAH UNTUK DIAJAK BEKERJASAMA DENGAN BERSATU DAN PN

Mendepani PRN Johor yang bakal menjelma tidak lama lagi, tiba-tiba saja timbul suara entah daripada mana yang memberi saranan untuk menyatukan PH dengan PN dan Bersatu, selain dengan semua parti pembangkang yang lain bagi mewujudkan gabungan yang benar-benar mampu untuk mengalahkan BN.
Setakat ini beberapa reaksi positif telah kedengaran dan menyambut baik saranan itu.
Suara yang sama turut mengingatkan bagaimana parti-parti pembangkang yang bersatu pada PRU 14 telah berjaya menumbangkan UMNO dan BN buat pertama kalinya pada 2018 lalu.
Lantaran itu, beberapa pihak dalam PH, lantas turut terghairah dengan memberi respon yang sama positif mengenainya.
Dalam hal ini, wajarkah PH kembali bekerjasama dengan Bersatu dan PN, terutamanya melibatkan Mahiaddin Md Yasin dan Azmin Ali yang telah melakukan khianat sehingga menumbangkan kerajaan PH pada awal tahun 2020 lalu melalui Langkah Sheraton?
Daripada satu segi, keperluan parti-parti pembangkang bergabung adalah mustahak untuk menuju kemenangan dalam PRU15 akan datang dan ia boleh dimulai di PRN Johor ini.
Tetapi, parti-parti yang wajar untuk PH bekerjasama itu hendaklah setakat melibatkan Pejuang, Muda, Warisan dan lain-lain parti dalam blok pembangkang saja.
Itu pun mestilah dengan syarat mereka dapat menerima kepimpinan PH yang sedia ada dan tidak meletakkan syarat-syarat yang mengarut untuk kepentingan diri mereka sendiri.
PH tidak harus sama sekali membenarkan dirinya bekerjasama dengan Bersatu dan PN kerana kedua-dua parti itu adalah pengkhianat kepada PH sendiri sebelum ini.
Pemimpin-pemimpin yang berada di dalam parti tersebut adalah wajah-wajah pengkhianat belaka.
Lagi pun, parti tersebut masih berada dalam kerajaan pimpinan Ismail Sabri Yaakob bersama UMNO dan BN sekarang ini.
Keadaan mereka yang ditolak untuk bekerjasama dan ingin dijatuhkan dalam PRN Johor adalah masalah dalaman mereka yang tidak seharusnya dilibatkan PH sebagai sandaran untuk mencari kesempatan.
Tujuan mereka ingin dibawa bersama PH adalah semata-mata untuk menyelamatkan diri dan mengelakkan masa depan berakhir pada PRU15 nanti kerana trend serta kehendak pengundi ketika ini jelas memperlihatkan penolakan terhadap mereka itu.
Tetapi, setelah mereka bersama dengan PH nanti dan kemenangan diperolehi, tidak ada jaminan perlakuan khianat yang dulu tidak akan berulang kembali.
Kata pesanan selalu mengingatkan, anjing yang biasa makan tulang akan tetap mencari tulang sebagai makanannya.
Maka itu, lebih baik mereka itu dijauhi daripada didekati.
PH mesti tegas dalam hal ini, watak-watak yang khianat itu tidak harus diselamatkan masa depan mereka, sebaliknya lebih baik dibenam terus supaya politik negara lebih aman lagi jadinya selepas PRU15 nanti.
– ShahbudinHusin 26/01/2022.

4.8

4

votes
Article Rating
Kongsikan artikel ini


ZAHID HAMIDI ELOK TIDAK CAMPUR, BERI PELUANG ISMAIL SABRI KETUAI PRN JOHOR

Ketika kempen PRN Melaka berlangsung sebelum ini, Presiden UMNO, Ahmad Zahid Hamidi tidak berada di dalam negara kerana terikat dengan jadual pembedahan tulang belakang di Jerman.
Di samping beliau hanya turun berkempen pada hari terakhir sebelum hari pembuangan undi, tugas Pengarah Pilihanraya juga dipikul oleh Timbalan Presiden UMNO, Mohamad Hasan.
Ketika itu juga perbicaraan mahkamah kes Zahid Hamidi masih lagi di peringkat awal untuk menentukan sama ada wujud prima facie atau tidak dalam kes yang dihadapinya.
Barangkali atas dua faktor itulah yang turut sama menyumbang kepada kemenangan cemerlang di Melaka, meskipun BN berhadapan dengan persaingan tiga penjuru.
Tetapi, dalam PRN Johor yang belum ditentukan lagi tarikhnya ini, keadaan Zahid Hamidi sudah agak berbeza.
Selain beliau mungkin akan turun berkempen sepenuh masa kerana kesakitan tulang belakangnya sudah pulih, kes mahkamahnya pula telah memasuki fasa membela diri.
Dalam keputusan Mahkamah Tinggi pada 24 Januari lalu, hakim memutuskan wujud prima facie terhadapnya dalam 47 pertuduhan rasuah, pecah amanah dan penggubahan wang haram melibatkan dana berpuluh juta Yayasan Akalbudi yang diasaskannya.
Beliau kini harus mempersiapkan diri untuk membela diri di mahkamah di mana dalam peringkat ini hanya merupakan selangkah saja lagi untuk menentukan beliau menuju ke penjara atau sebaliknya.
Dengan demikian, keberadaan Zahid Hamidi dalam kempen PRN Johor nanti mungkin akan dijadikan isu oleh pihak lawan bagi tujuan melemahkan pengaruh dan menghalang BN daripada mencapai kemenangan.
Dalam hal ini, Zahid Hamidi harus sedar sepenuhnya keadaan dirinya dan lebih baik jika beliau sendiri yang sedia berkorban demi kepentingan UMNO dan juga BN.
Oleh kerana Johor berbeza dengan Melaka, malah cabaran yang bakal dihadapi BN juga lebih sengit, sementara mencipta kemenangan adalah sangat perlu sebelum menuju PRU15, meletakkan semula Mohamad Hasan sebagai Pengarah Pilihanraya sebagaimana di Melaka barangkali tidak lagi memadai.
Ini kerana Mohamad Hasan hanya sekadar Timbalan Presiden UMNO, tetapi tiada apa-apa kedudukan dalam kerajaan yang membolehkannya menjanjikan harapan yang lebih meyakinkan kepada pengundi.
Lalu, apa kata Ismail Sabri Yaakob yang juga Perdana Menteri diberikan tugas selaku Pengarah PRN Johor kali ini?
Dengan meletakkan tanggungjawab itu kepadanya, sekaligus dapat menguji kemampuannya sama ada beliau seorang pemimpin yang mampu mencipta kejayaan buat UMNO atau sebaliknya.
Jika Ismail Sabri berjaya di PRN Johor, maka UMNO tidak perlu bersusah payah menoleh ke kiri dan ke kanan lagi mencari pemimpin lain untuk dijadikan pertaruhan parti dalam menghadapi PRU15 nanti.
Tetapi, jika Ismail Sabri tidak diberi peluang atau dicuba, kiranya BN menang sekali pun dalam PRN Johor nanti, kekaburan dalam pencarian pemimpin masa depannya bagi menghadapi PRU15 akan terus berpanjangan.
Silap-silap perebutan dan saling menonjolkan diri di kalangan pemimpin UMNO makin dahsyat jadinya.
Lebih malang lagi jika BN kalah di Johor dan kekalahan itu bukan diketuai oleh Ismail Sabri, kekaburan itu akan terus gelap gelita untuk tempoh yang lebih lama.
Jadi, apa salahnya mencuba?
ShahbudinHusin 26/01/2022.

2.7

3

votes
Article Rating
Kongsikan artikel ini


APA PAS INGAT POLITIK MACAM POLIGAMI KE?

Selain hairan, kita juga kadang-kadang pening kepala melihat gelagat dan karenah Pas dalam langkah politiknya.
Dalam PRN Johor yang bakal menjelang tiba tidak lama lagi misalnya, sementara UMNO begitu ghairah untuk bertanding solo atas tiket BN sebagaimana di Melaka dahulu, Pas sebaliknya tetap berusaha untuk berunding bagi bekerjasama dengan parti itu.
Walhal, Pas adalah ahli rasmi gabungan Perikatan Nasional atau PN yang diketuai oleh Bersatu dan dipimpin oleh Mahiaddin Md Yasin.
Bersatu sebagaimana kita semua tahu adalah musuh utama UMNO dan sedang cuba dimatikan pengaruhnya melalui PRN Johor ini.
Hubungan Pas dengan UMNO hanyalah sekadar bermesra cium-cium pipi saja melalui Muafakat Nasional atau MN tetapi ia tidak pernah sama sekali dinikahkan secara sah.
PN pula adalah gabungan yang telah didaftarkan secara sah dan Pas ibarat ada ikatan rasmi dengan Bersatu melalui gabungan tersebut.
Soalnya, kenapa Pas masih tergila-gila mahu bersama dengan UMNO?
Masih tak faham bahasakah bahawa UMNO mahu bertanding solo?
Kenapa Pas tidak mengutamakan hubungannya dengan Bersatu yang sedia ada melalui PN, sebaliknya masih sibuk mencari peluang kerjasama dengan UMNO?
Dalam keadaan UMNO sentiasa mahu mematikan Bersatu dan Bersatu pula adalah musuh UMNO, Pas sebagai ahli rasmi gabungan PN yang ada Bersatu didalamnya tidak harus sama sekali cuba berbaik-baik, apa lagi bekerjasama dengan UMNO.
Pas sepatutnya sentiasa memihak kepada Bersatu kerana parti pimpinan Mahiaddin Md Yasin itulah rakan sah yang mereka ada ikatan rasmi dengannya.
Bukankah pelik, dengan Bersatu yang ada ikatan rasmi tak dipeduli, tetapi dengan UMNO yang tiada ikatan apa-apa yang membuatkan Pas serabut kepala untuk bersama?
Dalam hal ini, jika Pas benar-benar jujur ingin bersama UMNO, mereka mesti berperlakuan betul dengan berani meninggalkan Bersatu dan keluar daripada PN terlebih dahulu.
Jika setelah tidak lagi bersama PN dan tiada apa-apa ikatan dengan Bersatu, barulah nampak munasabah kalau ia pun bersungguh-sungguh mahu menjalin kerjasama dengan UMNO.
UMNO pun, jika Pas tiada lagi dalam PN dan tidak terikat dengan Bersatu, pasti lebih terbuka untuk berunding bagi menjalin sebarang kerjasama.
Ini tidak, dengan Bersatu mahu dan dengan UMNO juga mereka mahu.
Apa Pas ingat politik ini macam poligami ke?
– ShahbudinHusin 27/01/2022.

5

3

votes
Article Rating
Kongsikan artikel ini


MAMPUKAH PH CIPTA KEJAYAAN DENGAN MENGGUNA LOGO BERLAINAN?

Mampukah PH mencipta kemenangan atau sekurang-kurangnya memberi saingan yang sengit, meski mengguna logo yang berlainan dalam PRN Johor akan datang ini?
Tidakkah tiada kesepakatan dalam penggunaan logo itu sudah menggambarkan tidak ada perpaduan dalam PH?
Bukankah juga pengggunaan logo yang berlainan itu memperlihatkan BN sudah awal-awal lagi diberi kelebihan kerana isu tersebut pasti akan diguna untuk mengelirukan pengundi bagi menggambarkan PH bukanlah gabungan yang bersatu padu untuk dijadikan kerajaan negeri?
Bagaimana PH mahu menyatukan parti-parti pembangkang bagi menentang BN, sedangkan mereka sesama sendiri tidak mampu sekata dalam penggunaan logo?
Di atas adalah antara beberapa persoalan yang kedengaran berikutan keputusan Majlis Presiden PH semalam yang membenarkan PKR menggunakan logo partinya sendiri, manakala DAP dan Amanah akan menggunakan lambang PH dalam PRN Johor tidak lama lagi.
Meskipun keputusan tersebut dicapai melalui persetujuan bersama dan dalam suasana harmoni antara PKR, DAP dan Amanah, kebimbangan bahawa perkara itu akan mengurangkan peluang PH untuk menang tetap tidak boleh dinafikan.
Benarkah?
Atau PH lebih mempunyai harapan cerah untuk menang dengan penggunaan logo berasingan itu?
Daripada satu segi, keputusan membenarkan PKR menggunakan logonya sendiri di PRN Johor nanti amat menggembirakan akar umbi parti itu.
Bukan saja di Johor, ahli-ahli PKR di seluruh negara seperti telah diberi suntikan semangat baru dengan keputusan Majlis Presiden PH itu.
Ini kerana bagi ahli-ahli PKR, logo PH adalah melesukan kerana ia mengingatkan mereka kepada pengkhianatan Bersatu yang juga menggunakan warna merah untuk logonya.
Selain itu, logo PH berwarna merah itu turut mengingatkan kepada Tun Mahathir Mohamad yang tidak berpegang kepada janji peralihan kuasa dan berdolak-dalik untuk menyerahkan kuasa kepada Anwar Ibrahim sebagaimana telah dipersetujui.
Maka, mengguna logo sendiri dilihat mampu memberi lonjakan semangat kepada PKR, bermula di PRN Johor dan seterusnya untuk PRU15 akan datang.
Dalam hal ini, meskipun berlainan logo, apa yang penting ialah pembahagian kerusi mesti dapat dilakukan dengan baik dan tidak berlaku sebarang pertindihan.
Oleh kerana PH mungkin bekerjasama dengan parti-parti pembangkang lain, terutamanya Muda, jika pembahagian kerusi berjaya dilakukan dengan baik, isu berbeza logo sebenarnya adalah perkara kecil saja.
Ia berikutan Muda misalnya dan parti-parti lain yang akan bekerjasama dengan PH, sudah pasti akan menggunakan logo parti mereka sendiri untuk PRN Johor nanti.
Jadi, tiadalah isu besar sangat dalam penggunaan logo yang berbeza itu, asalkan tidak berlaku pertindihan calon antara sesama pembangkang.
Tambahan lagi, untuk mengatakan masih ada yang mungkin keliru dengan penggunaan logo yang berbeza itu barangkali terlalu minima sifatnya.
Hakikatnya, majoriti rakyat negara ini sudah berpendidikan, terdedah kepada pelbagai maklumat dan mereka boleh membaca berita melalui telefon di tangan masing-masing dengan mudah.
Lebih daripada itu, ramai orang kampung dan warga tua sendiri sekarang ini pasti ada memiliki Whatsapp dan akaun Facebook, selain tidak kurang yang lebih gemar dengan Youtube dan Tik Tok.
Dengan itu, kemungkinannya adalah terlalu kecil jika mahu dikata ada yang masih keliru atau boleh dikelirukan dengan keputusan membenarkan penggunaan logo yang berbeza itu.
– ShahbudinHusin 27/01/2022.

4.5

4

votes
Article Rating
Kongsikan artikel ini


MENGAPA BANK2 YANG KERAJAAN ADA SAHAM TERBESAR DI DALAMNYA BERI PINJAMAN TANPA JAMINAN KEPADA SYKT JUDI?

Saya ikuti pendedahan terkait tiga bank Malaysia, Malayan Banking Berhad (Maybank), Kumpulan CIMB Berhad dan RHB Bank Berhad yang dijangka mengalami kerugian berbilion ringgit ekoran Genting Hong Kong yang diisytihar muflis.
Menurut laporan media, ketiga-tiga bank tersebut telah memberi pinjaman tanpa jaminan berjumlah AS$600 juta (RM2.51 bilion).
Saya mendesak Menteri Kewangan untuk segera menjawab persoalan mengapakah bank-bank ini dibenar memberi pinjaman tanpa jaminan kepada Genting Hong Kong.
Ini adalah kerana kerajaan melalui Permodalan Nasional Berhad (PNB), Khazanah, dan Kumpulan Wang Simpanan Pekerja (KWSP) adalah pemegang saham terbesar dalam ketiga-tiga bank itu.
Bagaimana pinjaman tanpa jaminan kepada syarikat perjudian ini boleh diberi dengan sebegitu mudah?
Walaupun syarikat itu berdaftar di Hong Kong, pemiliknya adalah ahli perniagaan Malaysia yang sekurang-kurangnya perlu diminta jaminan peribadi atau simpanannya dalam syarikat yang dimilikinya di Malaysia.
Menteri Kewangan juga dituntut menjelaskan bagaimana pinjaman RM2.51 billion ini akan dibayar oleh Genting Hong Kong yang sudah muflis.
Bagi saya, penjelasan ini perlu disegerakan bagi mengelak skandal Bumiputra Malaysia Finance (BMF) Hong Kong berulang.
ANWAR IBRAHIM
Pengerusi PH/Presiden PKR.

4

4

votes
Article Rating
Kongsikan artikel ini


APAKAH MAHIADDIN SENDIRI ADA MARUAH?

Presiden Bersatu, Mahiaddin Md Yasin menyifatkan Ketua Bahagian Bersatu Tebrau, Mazlan Bujang yang mengumumkan keluar daripada parti itu sebagai tidak mempunyai maruah.
Menurut beliau, tindakan Mazlan itu bahkan tidak memberi apa-apa kesan kerana Dewan Undangan Negeri (DUN) Johor sudah pun dibubarkan.
“Mana maruah dia, mengapa dia bersikap begitu dan baru sekarang hendak cakap soal itu ini.
“Boleh jadi dia sudah tahu tidak akan menjadi calon mungkin.
“Dia nak masuk UMNO? Dia fikir UMNO akan calonkan dia?
“Bagi saya apa yang dia buat sudah tidak penting kerana kalau dia keluar lebih awal sebelum DUN terbubar, ia cerita lain.
“Sekarang ini sudah tidak jadi apa-apa dan hanya tinggal sejarah sahaja.
“Dia nak keluar dan bawa dua orang (Adun)? Kenapa tidak 200,000 orang?” kata bekas Perdana Menteri itu lagi.
Dengan serangan Mahiaddin atas tindakan Mazlan itu, yang dijelas di mata beliau, mereka yang meninggalkan wadah perjuangan sedia ada adalah mereka yang tidak bermaruah.
Tetapi, apakah ini bermakna sekian ramai pelompat parti daripada UMNO yang sekarang berada dalam Bersatu turut sama tidak bermaruah?
Adakah Bersatu sendiri yang menerima pelompat-pelompat tersebut juga tidak mempunyai maruah?
Selain itu, apakah Mahiddin sendiri yang meninggalkan PH dan membentuk kerajaan PN tanpa proses pilihanraya ada memiliki maruah?
Mazlan sajakah yang tiada maruah atau semua mereka itu sama-sama tiada maruah?
– ShahbudinHusin 28/01/2022.

4.3

6

votes
Article Rating
Kongsikan artikel ini


JIKA LAMBANG LAMA TIMBULKAN MASALAH, LEBIH BAIK PH FIKIR REKA LOGO BARU

Walaupun keputusan Majlis Presiden PH yang membenarkan PKR menggunakan logonya sendiri dalam PRN Johor harus dihormati, langkah tersebut tetap dilihat tidak praktikal dalam erti kata untuk memperlihatkan kesepakatan serta kewibawaan gabungan tersebut sebagai bakal kerajaan kepada rakyat umum.
Di sebalik soal kekeliruan kepada pengundi mungkin boleh diatasi serta diminimakan dan penggubaan logo yang berbeza itu suatu percubaan yang barangkali ada kebaikannya, dalam masa yang sama ia mesti diakui sedikit mencalarkan imej Anwar Ibrahim selaku peneraju PH.
Selaku Presiden PH dan calon Perdana Menteri, Anwar seharusnya memupuk dan mengukuhkan persamaan dalam semua parti yang menyokongnya, bukan membenarkan perbezaan berterusan.
Selain itu, dengan gabungan PH sudah terdaftar dan logonya telah sedia wujud, membenarkan PKR menggunakan logo parti sendiri adalah langkah ke belakang yang tidak mencerminkan keinginan untuk maju ke hadapan.
Mengguna logo sendiri hanya boleh diterima jika gabungan PH belum lagi didaftarkan secara rasmi sebagaimana ketika PRU14 dahulu.
Sekarang PH sudah didaftarkan, maka ia hendaklah digunakan sepenuhnya, baik nama atau logonya sekali, kecuali jika PKR tidak mahu lagi bersama atau ingin meninggalkan gabungan tersebut.
Daripada segi lain pula, apakah penggunaan logo yang berlainan ini akan berterusan lagi jika berlaku PRN lain dalam waktu terdekat selepas PRN Johor?
Kiranya PKR berjaya memenangi banyak kerusi dalam PRN Johor melalui penggunaan logo sendiri ini, sudah tentu parti itu akan terus berbuat demikian jika ada PRN lain atau dalam PRU15 akan datang, malah mungkin akan mencadangkan DAP dan Amanah juga menggunakan logo PKR, tetapi bagaimana kiranya prestasi mereka tidak berapa baik?
Apakah PKR akan kembali menggunakan logo PH?
Dalam pada itu, jika PKR terus menggunakan logo sendiri dalam mana-mana pilihanraya selepas ini atau meminta DAP dan Amanah bersetuju dengan logo mereka, katalah kerana ia menghasilkan keputusan yang baik untuk PKR di PRN Johor, tetapi adakah ia benar-benar akan menggembirakan kedua-dua parti itu?
Begitu juga, jika DAP dan Amanah yang bertanding menggunakan logo PH berjaya menang banyak kerusi dan prestasi mereka lebih baik daripada PKR yang menggunakan logo sendiri, apakah ia turut akan membuatkan PKR kembali mahu menggunakan logo PH?
Yang nyata, sebagai sebuah gabungan, lebih-lebih lagi dengan cita-cita untuk menjadi kerajaan, bertanding menggunakan logo yang berasingan bukanlah langkah yang boleh menambahkan keyakinan di mata pengundi.
Pengundi lebih mungkin melihat PH sebagai gabungan yang tidak kukuh dan gagal mewujudkan kebersamaan, waima dalam pertikaian kecil berkaitan logo sekali pun.
Yang pasti gembira dengan penggunaan logo sendiri ini ialah ahli dan penyokong PKR, tetapi dalam pilihanraya, mencapai kejayaan adalah lebih penting daripada segala-galanya.
Apa juga perkara yang boleh menghasilkan kejayaan dan membuatkan orang yakin dengan kita, itulah yang sebaik-baiknya dijadikan keutamaan, bukan menggembirakan satu kelompok saja.
Mendepani cabaran perjuangan yang masih panjang, adalah diharapkan penggunaan logo yang berbeza di PRN Johor ini adalah yang terakhir dilakukan oleh PH, tidak kira apa pun keputusan pilihanraya itu nanti.
Ia tidak harus berlaku lagi di masa-masa yang akan datang.
PH mesti ada keupayaan menunjukkan kebersamaan dan kekukuhannya dalam semua aspek – logo, gerak kerja kempen bersama dan seumpamanya – jika ia benar-benar mahu pengundi yakin dengannya.
Jika logo PH sedia ada menimbulkan masalah serta fobia tersendiri kepada PKR, langkah yang betul ialah mencipta logo baru yang boleh diterima dan disepakati oleh semua parti dalam gabungannya.
Selepas PRN Johor dan menuju PRU15, logo baru PH harus mampu menampilkan kesatuan, kebersamaan dan sekaligus lambang yang mampu memberi keyakinan kepada pengundi.
– ShahbudinHusin 28/01/2022.

4

4

votes
Article Rating
Kongsikan artikel ini


APAKAH PROJEK PAS MAKI HAMUN UMNO SUDAH KEMBALI BERMULA?

Marah benar Presiden Pas, Hadi Awang kepada UMNO berikutan parti itu ingin bertanding solo dalam PRN Johor dan enggan bekerjasama dengan sesiapa.
Dengan pendirian tersebut sekaligus bermakna UMNO menolak sama sekali untuk menjalin apa-apa kerjasama dengan Pas.
Kali ini, selain mengatakan BN sudah tidak relevan, Hadi juga mengungkit bagaimana pihaknya bermurah hati menyelamatkan UMNO sebaik parti itu hilang kuasa dalam PRU14 lalu.
Menyifatkan UMNO sebagai itik patah kaki yang kemudian diselamatkan melalui persetujuan membentuk Muafakat Nasional atau MN, tetapi setelah pulih, mereka katanya, mula tidak sedar diri.
“Tapi malangnya, kita bukan nak ajar itik berenang. Kita nak selamatkan itik yang patah kaki. Ada yang patah kaki dalam PRU14.
“Kita selamatkan itik yang patah kaki ini, bukan nak ajar berenang. Dia patah kaki.
“Malangnya bila kakinya dah pulih, dia nak berenang sendiri. Nak tinggal kita.
“Jadi, itu satu benda yang tidak bermoral dan tak betul,” kata Hadi lagi.
Hadi selama ini memang terkenal dengan kegemaran mengumpamakan nama binatang untuk menyerang dan menyindir musuh-musuh yang tidak disukainya.
Tikus, tupai, kera, buaya, anjing dan lain-lain adalah antara binatang yang pernah dijadikan perbandingan oleh Duta Khas bertaraf menteri ke Timur Tengah itu.
Ada pula yang nakal menambah, sepatutnya itik patah kaki itu dibuat rendang, bukannya diselamatkan.
Sebelum Hadi, seorang lagi ulama Pas, Mokhtar Senik lebih dulu menyerang UMNO berikutan pendirian parti itu menolak sebarang kerjasama dengan Pas.
Menyifatkan UMNO mula dijangkiti penyakit angkuh, beliau seterusnya menambah, hanya kekalahan saja yang dapat mengajar dan mengubati apa yang dialami UMNO itu.
Timbalan Presiden Pas, Tuan Ibrahim Tuan Man juga tidak ketinggalan menyerang UMNO berikutan laporan yang mengatakan parti itu hanya disediakan empat kerusi jika ingin bekerjasama.
Kata beliau, pemberian empat kerusi oleh UMNO Johor itu tidak memadai, malah tidak menunjukkan sikap yang baik kepada Pas.
“PAS menghormati pendirian UMNO BN untuk bergerak solo. Bagi PAS, kami sudah hulurkan salam muafakat dan penyatuan ummah.
“Tetapi menawarkan 4 daripada 56 kerusi itu, saya fikir bukan cara baik,” tambahnya lagi.
Kecuali Tuan Ibrahim, cara serangan Hadi dan Mokhtar, selain keras, juga ternampak sedikit kasar.
Selepas ini, entah bagaimana pula cara serangan pemimpin Pas lain terhadap UMNO.
Melalui rentetan yang berlaku, apakah semua ini menunjukkan tanda-tanda projek memaki hamun UMNO oleh Pas sudah kembali bermula sepertimana era bermusuhan sebelum ini?
– ShahbudinHusin 29/01/2022.

5

2

votes
Article Rating
Kongsikan artikel ini